title: Bertrand Lacaste

text: Bertrand Lacaste (26. kesäkuuta 1897 Accous – 20. huhtikuuta 1994) oli Algeriassa toiminut ranskalainen roomalaiskatolinen piispa. Hänet vihittiin papiksi 12. maaliskuuta 1923 ja nimitettiin Oranin hiippakunnan johtoon 29. joulukuuta 1945. Piispaksi vihkiminen seurasi 25. maaliskuuta 1946. Pääkonsekraattorina toimi Léon-Albert Terrier, jota avustivat Jean Saint-Pierre ja Clément Joseph Mathieu.


title: Bertrand Lacaste

text: Lacaste osallistui Vatikaanin toiseen kirkolliskokoukseen. Hän jäi eläkkeelle 30. marraskuuta 1972.


title: Halimasjärvi

text: Halimasjärvi on pieni järvi Pirkanmaalla Tampereella Atalan ja Kumpulan kaupunginosien välimaastossa. Halimasjärven ranta-alueilla on luonnonsuojelualue.


title: Halimasjärvi

text: Järven pinta-ala on 4,2 hehtaaria. Se on 350 metriä pitkä ja 250 metriä leveä. Siinä ei ole kartan mukaan saaria. Järven rantaviivan pituus on 950 metriä.


title: Halimasjärvi

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) järvi kuuluu. Järven vedenpinnan korkeus on 108,9 metriä mpy.


title: Hilaire Deprez

text: Hilaire Walter Deprez (25. helmikuuta 1922 Kortrijk – 15. syyskuuta 1957) oli belgialainen meloja. Hän sijoittui vuoden 1948 kesäolympialaisissa Lontoossa kahdeksanneksi 10 000 metrin kajakkikaksikoissa. Helsingin kesäolympialaisissa 1952 hän jäi 10 000 metrin kajakkiyksiköissä 11. sijalle.


title: Charles Emil Lewenhaupt (vanhempi)

text: Charles Emil Lewenhaupt vanhempi (28. maaliskuuta 1691 Tukholma – 4. elokuuta 1743) oli ruotsalainen kreivi ja kenraali sekä Ruotsin armeijan ylipäällikkö hattujen sodan aikana.


title: Charles Emil Lewenhaupt (vanhempi)

text: Lewenhaupt oli ammattisotilas, joka oli mukana suuren Pohjan sodan loppuvaiheen taisteluissa. Hän yleni everstiksi 1722. Vapauden ajalla hän kuului hattupuolueen johtaviin miehiin ja kannatti sotaa Venäjää vastaan. Valtiopäivillä 1734 ja 1741 hän oli maamarsalkkana.


title: Charles Emil Lewenhaupt (vanhempi)

text: Sodan alkuvaihe sujui Ruotsin joukoilta huonosti, ja Lappeenrannan taistelun 1742 jälkeen Lewenhaupt nimitettiin Suomessa olevien joukkojen ylipäälliköksi Henrik Magnus von Buddenbrockin tilalle. Lewenhaupt ei kuitenkaan osoittanut merkittäviä sotapäällikön kykyjä, vaan solmi Venäjän kanssa aselevon pyrkimättä hyötymään vastapuolen sisäisestä hajanaisuudesta. Taistelujen puhjettua uudelleen hän vetäytyi joukkoineen Helsinkiin. Tämän takia hänet ja hänen lähin miehensä Henrik Magnus von Buddenbrock kutsuttiin Tukholmaan, tuomittiin Ruotsin sotilaskunnian tahraamisesta kuolemaan ja mestattiin kesällä 1743.


title: Charles Emil Lewenhaupt (vanhempi)

text: Hänen poikansa Charles Emil Lewenhaupt (nuorempi) toimi maamarsalkkana vuoden 1789 valtiopäivillä ja allekirjoitti siellä kuningas Kustaa III:n toiveen mukaisesti Yhdistys- ja vakuuskirjan vastoin aateliston tahtoa.


title: Nagarholen kansallispuisto

text: Nagarholen kansallispuisto eli Rajiv Gandhin kansallispuisto () on luonnonsuojelualue Karnatakan osavaltiossa Intiassa. Se sijaitsee Länsi-Ghatien vuoristoon kuuluvilla Nilgirivuorilla ja on osa Nilgirin biosfäärialuetta. Puiston alue rauhoitettiin 1955 ja siitä tehtiin kansallispuisto 1988. Alueen suuren sademäärän takia puistossa on paljon ruohikkoisia suoalueita, joita reunustavat tiikki- ja eukalyptusmetsät. Eläimistö on monimuotoista. petoihin kuuluvat tiikeri, leopardi, huulikarhu ja vuorisusi. Suuriin ruohonsyöjiin kuuluvat aksishirvi, sambarhirvi, muntjakit, Nelisarviantilooppi, villisika ja aasiannorsu.


title: US Sassuolo Calcio

text: Unione Sportiva Sassuolo Calcio on italialainen jalkapalloseura. Se pelasi kaudella 2013–2014 ensimmäistä kertaa historiassaan maan pääsarjassa Serie A:ssa.


title: US Sassuolo Calcio

text: Seuran kotikaupunki on 41 000 asukkaan Sassuolo, mutta kotiottelunsa joukkue on pelannut vuodesta 2008 lähtien 17 kilometrin päässä Modenassa, seuran noustua tuolloin Serie B:hen.


title: US Sassuolo Calcio

text: Jalkapalloseura luotiin vuonna 1922. US Sassuolo Calcio pääsi Serie C1:hen vuonna 2006 voitettuaan pudotuspeleissä A.C. Sansovino:n. US Sassuolo Calcio on pelannut Serie B:ssä vuodesta 2008 lähtien.


title: HC Stadion Litoměřice

text: HC Stadion Litoměřice on tšekkiläinen jääkiekkoseura Litoměřicen kaupungista. Seura on perustettu vuonna 1972 ja se pelaa Tšekin toiseksi korkeimmalla sarjatasolla 1. česká hokejová ligassa. Seura tekee yhteistyötä Tšekin Extraligassa pelaavan HC Sparta Prahan ja KHLssä pelaavan Lev Prahan kanssa.


title: Kanwar Lake Bird Sanctuary

text: Kanwar Lake Bird Sanctuary on lintujensuojelualue Biharissa, Intiassa. Kanwar Lake on Aasian suurin makean veden juolua. Suojelualueen pinta-ala on 67,5 neliökilometriä ja se on perustettu vuonna 1987. Alueella tavataan vuoden ympäri noin 106 lintulajia ja talvehtivana noin 60.


title: Henri Litmanen

text: Henri Litmanen (s. 22. huhtikuuta 1991 Siilinjärvi) on suomalainen pesäpalloilija, joka edustaa Superpesiksessä pelaavaa Joensuun Mailaa. Ulkopelipaikaltaan Litmanen on polttaja ja hänen sisäpeliroolinsa on vaihtaja.


title: Henri Litmanen

text: Litmanen pelasi ensimmäisen Superpesisottelunsa jo kaudella 2008, Puijon Pesiksen paidassa. Hänen kasvattajaseuransa on Siilinjärven Pesis.


title: Henri Litmanen

text: Litmanen on voittanut Joensuun Mailan joukkueessa Suomen-mestaruuden kaudella 2018 sekä viisi SM-pronssia.


title: Kaarle (Itävallan arkkiherttua)

text: Kaarle (5. syyskuuta 1771 Firenze – 30. huhtikuuta 1847 Wien) oli Itävallan arkkiherttua ja sotamarsalkka, jota on pidetty yhtenä liittoutuneiden taitavimmista sotapäälliköistä Napoleonin sotien aikana. Hän oli myös sotateoreetikko ja Itävallan armeijan uudistaja.


title: Kaarle (Itävallan arkkiherttua)

text: Kaarlen isä oli Toscanan suurherttua, vuodesta 1790 pyhä saksalais-roomalainen keisari Leopold II. Kaarle varttui Italiassa. Hän osallistui vuonna 1792 alkaneisiin Ranskan vallankumoussotiin ja menestyi 1793 Aldenhovenin ja Neerwindenin taisteluissa, minkä jälkeen hänet nimitettiin Itävallan Alankomaiden kenraalikuvernööriksi. Vuonna 1796 hänestä tuli Itävallan Reinin-armeijan ylipäällikkö ja Pyhän saksalais-roomalaisen keisarikunnan kenraalisotamarsalkka. Samana vuonna hän löi useasti kenraali Jourdanin ja Moreaun komentamat ranskalaiset joukot ja pakotti ne perääntymään Reinin länsipuolelle. Toisen liittokunnan sodassa (1798–1802) Kaarle oli jälleen Reinin armeijan johdossa ja päihitti jälleen Jourdanin sekä Massénan joukot. Hän joutui jättämään tehtävänsä huonon terveyden vuoksi vuonna 1800, mutta hänet kutsuttiin takaisin Itävallan kärsittyä tappion Hohenlindenin taistelussa. Ranskalaisten voiton jälkeen Kaarle ei kyennyt kuitenkaan pysäyttämään Moreaun etenemistä Wieniin.


title: Kaarle (Itävallan arkkiherttua)

text: Kaarle toimi vuodesta 1801 kuninkaallisen sotaneuvoston ("Hofkriegsrat") puheenjohtajana ja sai laajat valtaoikeudet – olihan hän ainoa itävaltalainen kenraali, joka oli kyennyt saamaan voittoja ranskalaisista. Hän toteutti maan asevoimissa merkittäviä ja kauaskantoisia uudistuksia, jotka osin perustuivat ranskalaisten saavutusten hyödyntämiseen. Uudistuksiin kuuluivat kansalaisten aseistaminen ja sotilasakatemioiden perustaminen. Vuonna 1805 uudelleen puhjenneen sodan aikana Kaarle komensi Itävallan pääarmeijaa Italiassa. Hän voitti jälleen Massénan Caldieron taistelussa, mutta Napoleonin Saksassa saavuttamat voitot päättivät sodan Ranskan eduksi. Kaarle kutsuttiin armeijoineen vielä Saksaan, mutta mitään ei ollut enää tehtävissä. Hän palasi sen jälkeen jatkamaan Itävallan armeijan uudelleenjärjestelyä. Työ keskeytyi jälleen sodan sytyttyä uudelleen vuonna 1809. Kaarle voitti tällä kertaa Napoleonin toukokuussa Aspern-Esslingissä, mutta kärsi heinäkuussa tappion Wagramin taistelussa.


title: Kaarle (Itävallan arkkiherttua)

text: Kaarle ei vuoden 1809 jälkeen osallistunut Napoleonin sotiin, mutta hänen käynnistämänsä Itävallan armeijan kehitystyö edesauttoi Napoleonin kukistamista vuosina 1813–1814. Hän itse toimi vuodesta 1815 Mainzin kuvernöörinä. Hän kirjoitti myös aikalaisiin merkittävästi vaikuttaneita sotateroreettisia teoksia, joista tunnetuin on 1814 ilmestynyt kolmiosainen "Grundsätze der Strategi erläutert durch die Darstellung des Feldzuges von 1796 Deutcshland" (”Strategian perusteet selitettyinä vuoden 1796 Saksan sotaretken kuvauksen avulla”). Kirjoituksissaan Kaarle painotti taisteluissa varovaisuutta ja harkintaa, vaikka komentajana hän oli itse suosinut aggressiivista ja uhkarohkeaa lähestymistapaa. Hänen oppejaan alettiin pitää jo omana aikanaan jossain määrin vanhentuneina.


title: Kaarle (Itävallan arkkiherttua)

text: Kaarle oli vuodesta 1815 naimisissa Henriette von Nassau-Weilburgin kanssa. Heidän poikansa oli sotamarsalkaksi kohonnut arkkiherttua Albert. Kaarlen veljiä olivat Itävallan keisari Frans I sekä niin ikään sotapäällikkönä toiminut arkkiherttua Juhana.


title: Writers’ Guild of Great Britain

text: Writers’ Guild of Great Britain on Britannian ammattilaiskäsikirjoittajien ammattijärjestö. Se on yhteistyössä Britannian ammatillisen keskusjärjestön Trades Union Congressin ja International Affiliation of Writers Guilds -järjestön kanssa. Järjestö myönsi pitkään vuosittaisen elokuvapalkinnon.


title: Writers’ Guild of Great Britain

text: Writers’ Guild of Great Britain perustettiin toukokuussa 1959.


title: Laurel Award

text: Laurel Awards oli "Motion Picture Exhibitor" -lehden perustama yhdysvaltalainen elokuvapalkinto, joka myönnettiin elokuville, näyttelijöille, ohjaajille ja säveltäjille.


title: Anovulaatio

text: Anovulaatio tarkoittaa kuukautiskiertoa, jonka aikana munasarjat eivät vapauta munasolua eli ovulaatiota ei tapahdu. Tila tunnetaan myös munasolun irtoamishäiriönä. Ovulaation puuttuminen kuukautiskierrosta ei välttämättä tarkoita, että naisella olisi vaihdevuodet. Krooninen anovulaatio on yleinen hedelmättömyyden aiheuttaja. Hedelmättömyyden lisäksi kroonisen anovulaation aiheuttamia ongelmia ovat muun muassa osteoporoosi ja kehon liian korkea androgeenitaso.


title: Directors Guild of America -palkinto

text: Directors Guild of America Award on Yhdysvaltain elokuva- ja televisio-ohjaajien ammattiliiton Directors Guild of American (DGA) vuodesta 1949 lähtien myöntämä vuosittainen elokuvapalkinto.


title: British Society of Cinematographers

text: British Society of Cinematographers (BSC) on Britannian kuvaajien yhdistys. Se perustettiin syyskuussa 1949 ja siinä oli alun perin 55 jäsentä.


title: Calle Ridderwall

text: Carl Ridderwall (s. 28. toukokuuta 1988 Tukholma, Ruotsi) on ruotsalainen jääkiekkoilija, joka teki vuonna 2018 kolmivuotisen sopimuksen DEL-liigan Düsseldorfer EG:n kanssa. Hän pelasi Düsseldorfissa myös kaudella 2012–2013, jolloin hän voitti DEL-liigan maalikuninkuuden. Ridderwall on edustanut urallaan myös AHL-seura Providence Bruinsia, KHL:n Sibir Novosibirskia sekä Ruotsin pääsarjan HV71:tä ja Djurgårdenia, jonka kapteenina hän toimi. Ridderwall on pelipaikaltaan vasen laitahyökkääjä.


title: Calle Ridderwall

text: Ridderwall on Hammarby IF:n kasvatti. Hän voitti kaudella 2004–2005 tehoilla 34+24=58 koko J18 Elitin piste- ja maalipörssin. Kaudeksi 2005–2006 Ridderwall siirtyi Pohjois-Amerikkaan ja MAHL-junioriliigassa pelanneen Chicago Chillin riveihin. Hän teki siellä 76 runkosarjaottelussa tehot 52+66=118, joilla Ridderwall sijoittui liigan piste- ja maalipörssissä toiseksi. USHL-joukkue Tri-City Storm varasi hänet 19. pelaajana kesällä 2006. Ridderwall voitti joukkueen piste- ja maalipörssin kaudella 2006–2007 tehoilla 27+35=62. Hän jakoi USHL:n maalipörssin kahdeksannen sijan Des Moines Buccaneersin Richard Purslowin kanssa. Ridderwall valittiin kauden päätteeksi USHL:n tulokkaiden tähdistökentälliseen. Hän pelasi kauden aikana myös USHL:n tähdistöottelussa.


title: Calle Ridderwall

text: Vuodet 2007–2011 Ridderwall kävi Notre Damen yliopistoa. Hän oli toisella yliopistokaudellaan tehoilla 17+15=32 joukkueen paras maalintekijä ja toiseksi paras pistemies Erik Condran jälkeen. Ridderwall jakoi CCHA:n maalipörssin viidennen sijan Bowling Greenin Dan Sextonin kanssa. Hän voitti kauden päätteeksi CCHA:n mestaruuden. Kaudella 2009–2010 Ridderwall oli Notre Damen paras pistemies ja maalintekijä tehoilla 19+8=27. Hän jakoi CCHA:n maalipörssin neljännen sijan kolmen muun pelaajan kanssa. Viimeisellä yliopistokaudellaan 2010–2011 Ridderwall nousi joukkueensa varakapteeniksi ja oli Notre Damen kolmanneksi paras maalintekijä 16 osumallaan.


title: Calle Ridderwall

text: Kaudeksi 2011–2012 Ridderwall teki AHL-sopimuksen Providence Bruinsin kanssa. Hän teki AHL-kauden aikana 68 runkosarjaottelussa tehot 8+20=28. Kaudeksi 2012–2013 Ridderwall siirtyi Saksan DEL-liigan Düsseldorfer EG:n riveihin. Hän voitti tehoilla 22+36=58 koko liigan pistepörssin. Ridderwall sijoittui myös DEL:n jäähypörssissä viidenneksi 105 minuutillaan.


title: Calle Ridderwall

text: Ridderwall siirtyi kaudeksi 2013–2014 vuoden mittaisella sopimuksella KHL:n tšekkiläisjoukkue Lev Prahaan. Hän eteni joukkueen kanssa aina Gagrin Cup -finaaleihin, saakka mutta Metallurg Magnitogorsk ei kuitenkin mestaruuden seitsemännessä ottelussa voitoin 4–3. Ridderwall teki kaksivuotisen jatkolopimuksen Levin kanssa toukokuussa 2014, mutta joukkue joutui kuitenkin jättämään KHL:n taloudellisista syistä. Ridderwall siirtyikin kaudeksi 2014–2015 kotimaahansa SHL-joukkue HV71:n riveihin. Hän oli joukkueen paras maalintekijä ja jakoi HV71:n sisäisen pistepörssin toisen sijan Ted Brithénin kanssa.


title: Calle Ridderwall

text: Kaudeksi 2015–2016 Ridderwall palasi KHL:ään ja siirtyi vuoden mittaisella sopimuksella Sibir Novosibirskiin. Hän oli joukkueen paras syöttäjä 20 syöttöpisteellään. Tehopisteitä runkosarjassa kertyi kaikkiaan 27. Kaudeksi 2016–2017 Ridderwall palasi taas kotimaahansa ja siirtyi kaksivuotisella sopimuksella Djurgårdens IF:n riveihin. Hänet nimettiin joukkueen varakapteeniksi. Kaudella 2016–2017 Ridderwall nousi Djurgårdenin kapteeniksi.


title: Calle Ridderwall

text: Ridderwall toimi kaksi vuotta Djurgårdenin kapteenina. Kaudella 2017–2018 Djurgården selvisi SHL:n välieriin saakka. Ridderwall ei kuitenkaan jatkanut enää Ruotsissa, vaan hän teki kauden jälkeen kolmivuotisen sopimuksen DEL-seura Düsseldorfer EG:n kanssa.


title: Calle Ridderwall

text: Ridderwall on pelannut Ruotsin A-maajoukkueessa 14 ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 20. huhtikuuta 2013 Krefeldissä Saksaa vastaan, jolloin Ridderwall teki myös ensimmäisen A-maajoukkuemaalinsa.


title: Calle Ridderwall

text: Ridderwallin setä Rolf oli Ruotsin vuoden 1991 maailmanmestarijoukkueen maalivahti. Callen serkku ja Rolfin poika Stefan Ridderwall pelaa maalivahtina Saksan kakkossarjatasolla DEL2-liigan Heilbronner Falkenissa.


Maahockeyn maailmanmestaruuskilpailut 1982 olivat järjestyksessään viidennet maahockeyn maailmanmestaruuskilpailut. MM-kisat käytiin 29. joulukuuta 1981 – 12. tammikuuta 1982 Intian Mumbaissa. Turnaukseen osallistui 12 maajoukkuetta.


title: Maahockeyn maailmanmestaruuskilpailut 1982

text: Hallitsevana maailmanmestarina kisoihin lähti Pakistan, joka voitti vuoden 1978 kisojen loppuottelussa Alankomaat. Hallitseva Euroopan-mestari oli Länsi-Saksa, joka oli voittanut vuoden 1978 kisojen loppuottelussa myös Alankomaat. Edelliset olympialaiset olivat olleet vuonna 1980. Olympiakultaa oli voittanut Intia ennen Espanjaa. Olympiaturnausta boikotoi kuitenkin muun muassa Pakistan, Alankomaat, Australia, Länsi-Saksa sekä Argentiina.


text: Turnaukseen osallistuneet kaksitoista joukkuetta jaettiin kahteen kuuden joukkueen lohkoon:


title: Wayanadin kansallispuisto

text: Wayanadin kansallispuisto on luonnonsuojelualue Intiassa Keralan osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Se on perustettu vuonna 1973 suojelualueeksi, ja myöhemmin siitä tehtiin kansallispuisto. Sana Wayanad tarkoitta suoaluetta. Siellä elää aasiannorsuja, tiikereitä, panttereita ja huulikarhuja.


title: WSV Sterzing/Vipiteno Broncos

text: WSV Broncos Sterzing Vipiteno on italialainen jääkiekkojoukkue Sterzingin kaupungista Italiasta. Joukkue on perustettu vuonna 1948 ja se pelaa Italian, Itävallan ja Slovenian yhteisessä Alps Hockey League-liigassa.


title: Albert (Itävallan arkkiherttua)

text: Albert (Albrecht), Teschenin herttua (3. elokuuta 1817 Wien – 18. helmikuuta 1895 Arco, Etelä-Tiroli) oli Itävallan arkkiherttua ja kyvykäs sotapäällikkö.


title: Albert (Itävallan arkkiherttua)

text: Albertin isä oli Napoleonin sodissa menestystä saavuttanut sotamarsalkka, arkkiherttua Kaarle. Albert liittyi Itävallan armeijaan vuonna 1837 ja sai koulutuksen marsalkka Joseph Radetzkyn alaisuudessa. Hän sai vuonna 1845 kenraalin arvon, mutta joutui eromaan vallankumouksellisten levottomuuksien puhjettua maaliskuussa 1848. Sen jälkeen Albert osallistui Radetzkyn Pohjois-Italian sotaretkeen 1848–1849 ja kunnostautui divisioonankomentajana varsinkin Novaran taistelussa vuonna 1849. Hän toimi Unkarin valtionhoitajana ja ylipäällikkönä 1851–1860 ja sai 1863 ylennyksen sotamarsalkaksi.


title: Albert (Itävallan arkkiherttua)

text: Preussin–Itävallan sodan syttyessä vuonna 1866 Albert toimi Italian vastaisen rintaman komentajana ja saavutti heinäkuussa ratkaisevan voiton Custozan taistelussa. Italialaiset joukot ajautuivat tämän seurauksena niin suureen hajaannukseen, että Albert saattoi irrottaa rintamalta joukkoja ja lähettää ne suojamaan Wieniä Preussin armeijalta, joka oli lyönyt Itävallan Königgrätzin taistelussa. Hänet nimitettiin 10. heinäkuuta 1866 koko Itävallan armeijan ylipäälliköksi, mutta sota päättyi rauhaan ennen kuin hän ehti toteuttamaan suunnittelemiaan operaatioita.


title: Albert (Itävallan arkkiherttua)

text: Tämän jälkeen Albert omistautui Itävalta-Unkarin armeijan kehittämiselle ja hänet nimitettiin 1869 armeijan ylitarkastajaksi. Preussin esimerkin mukaisesti hän painotti sotateollisuuden ja rautateiden kehittämistä, uudisti yleisesikuntajärjestelmän ja otatti käyttöön uusia asetyyppejä sekä lyhytaikaisen asevelvollisuuden armeijan koon kasvattamiseksi.


title: Albert (Itävallan arkkiherttua)

text: Albertia esittävä ratsastajapatsas seisoo nykyään Wienissä Albertina-museon edustalla.


title: Ludwig von Benedek

text: Ludwig August von Benedek (14. heinäkuuta 1804 Ödenburg – 27. huhtikuuta 1881 Graz) oli itävaltalainen kenraali, joka muistetaan parhaiten Königgrätzin taistelussa vuonna 1866 Preussille kärsimästään tappiosta.


title: Ludwig von Benedek

text: Benedek liittyi Itävallan armeijaan vuonna 1822 ja yleni 1846 mennessä everstiksi. Hän osallistui samana vuonna Galitsian kapinan tukahduttamiseen ja taisteli 1848 Italiassa sekä 1849 Unkarissa ja uudelleen Italiassa marsalkka Joseph Radetzkyn esikuntapäällikkönä. Vuonna 1853 Benedek ylennettiin sotamarsalkkaluutnantiksi ja nimitettiin Galitsiaan Krimin sodan aikana sijoitetun armeijakunnan komentajaksi. Vuonna 1859 Italiassa käydyn sodan aikana hän toimi kahdeksannen armeijan komentajana. Hänen taitava puolustuksensa kesäkuussa 1859 käydyn tappiollisen Solferinon taistelun jälkeen mahdollisesti pelasti Itävallan armeijan. Benedek sai samana vuonna "feldzeugmeisterin" sotilasarvon. Hänet nimitettiin 1860 pääesikunnan päälliköksi ja Unkarin kuvernööriksi. Vuosina 1861–1866 hän oli Italiaan sijoitettujen joukkojen komentajana.


title: Ludwig von Benedek

text: Kun Sota Preussia vastaan syttyi vuonna 1866, Benedek suostui vastentahtoisesti komentamaan joukkoja, joiden oli tarkoitus pysäyttää Preussin armeijan hyökkäys Böömissä. Hän kärsi kuitenkin ratkaisevan tappion Königgrätzissä 3. heinäkuuta. Tappion syynä on nähty sekä itävaltalaisten mielikuvitukseton johto että suustaladattavien kiväärien käyttö preussilaisten edistyneempien takaaladattavien aseiden sijaan. Taistelun lopputulos vahvisti Preussin aseman Saksan alueen johtavana valtiona. Benedek otti täyden vastuun tappiosta ja erosi. Hänen sodanjohdostaan käynnistettiin myös virallinen tutkinta, mutta se keskeytettiin keisarin määräyksestä.


title: Thayer Tutt Trophy

text: Thayer Tutt Trophy oli kansainvälinen jääkiekkoturnaus, jota pelattiin vuosina 1980, 1984 ja 1988 sellaisten maitten kesken jotka karsiutuivat kyseisten vuosien olympiaturnauksista.


title: Thayer Tutt Trophy

text: Turnaus nimettiin yhdysvaltalaisen William Thayer Tuttin mukaan, joka toimi kansainvälisen jääkiekkoliiton johtajana vuosina 1966-1969.


title: Maciste nelle miniere del re Salomone

text: Maciste nelle miniere del re Salomone (”Maciste kuningas Salomonin kaivoksissa”) on vuonna 1964 valmistunut italialainen seikkailuelokuva. Lajityypiltään peplumia edustavan filmin on ohjannut Piero Regnoli. Sen päähenkilöä Macistea (eräissä kieliversioissa Simsonia) esittää brittiläissyntyinen kehonrakentaja Reg Park.


title: Maciste nelle miniere del re Salomone

text: Keskellä Afrikkaa, muurein ympäröidyn Zimban kaupungin alla sijaitsee legendaarinen Salomonin kultakaivos, jota kuningas Namar on kieltänyt hyödyntämästä. Kuninkaan neuvonantaja Riad syöksee tämän vallasta beduiinikuningatar Faziran avulla päästäkseen käsiksi kultaan. Prinssi Vasman hoitaja Samara ottaa lapsen mukaansa ja pakenee viidakkoon. Siellä hän kohtaa Tarzania muistuttavan Macisten, joka lähtee vapauttamaan Zimban asukkaita. Fazira huumaa Macisten ja pakottaa hänet työskentelemään kaivoksessa nilkkarenkaalla kahlittuna. Samaran joutuessa uhatuksi Maciste murtautuu ulos kaivoksesta ja kukistaa Riadin ja Faziran.


title: Maciste nelle miniere del re Salomone

text: "Maciste nelle miniere del re Salomone" on kuvattu Techniscope-tekniikalla Eastmancolor-väreissä De Paolisin studiolla, Tor Caldarassa sekä Reg Parkin uudessa kotimaassa Etelä-Afrikan tasavallassa. Peplum-kliseillä kyllästetty elokuva on hidastempoinen ja tylsä. Mr. Universe -kilpailun seuraavana vuonna kolmannen kerran voittanut Park saa runsaasti tilaisuuksia pullistella lihaksiaan, mutta näyttelijänä hän muistuttaa lähinnä unissakävelijää.


title: Maciste nelle miniere del re Salomone

text: Elokuva on saatavilla laadultaan erinomaisena ranskalaisena DVD-julkaisuna, joka sisältää italian- ja ranskankieliset ääniraidat sekä ranskankielisen tekstityksen. Sen kylkiäisenä on Riccardo Fredan ohjaama "Maciste ja manalan valtiatar" ("Maciste all’Inferno", 1962). Yhdysvaltalainen Alphan DVD on kuvanlaadultaan surkea.


title: Lylyn rautatieasema

text: Lylyn rautatieasema () on lakkautettu rautatieliikennepaikka -radalla Juupajoen Lylyssä, noin 10 kilometriä kunnan keskustaajamasta pohjoiseen.


title: Lylyn rautatieasema

text: Asema avattiin radan valmistuessa vuonna 1883. Asemarakennus on rakennettu pysäkin tyyppipiirustusten mukaan, ja sitä on laajennettu vuonna 1920. Asemalla on myös tavarasuoja sekä vuonna 1952 valmistunut tiilinen vesitorni, jossa on toiminut kahvila. Alkuperäinen, uuden tieltä purettu vesitorni oli rakennettu vuonna 1903. Yhtä aikaa vanhan vesitornin kanssa oli valmistunut halkolaituri, joka purettiin vuonna 1962.


title: Lylyn rautatieasema

text: Asemaa käytettiin lähinnä lähiseudun puuteollisuuden tavarankuljetuksiin. Parin kilometrin päähän asemalta rakennettiin puolustusvoimien asevarikko. Lylyn asemanseudusta muodostui melko hajanainen, noin 400 asukkaan taajama. Henkilöliikenne Lylyssä lopetettiin toukokuussa 1990, jolloin myös koko liikennepaikka lakkautettiin. Taajaman asukasluku on sittemmin laskenut noin kahteensataan asukkaaseen, mutta paikallinen kyläyhteisö on kuitenkin toivonut pysähdysten aloittamista uudelleen.


title: Lylyn rautatieasema

text: Museovirasto on luokitellut Lylyn asema-alueen valtakunnallisesti merkittäväksi rakennetuksi kultturiympäristöksi.


title: Richard Helander

text: Helanderin vanhemmat olivat Orimattilan Luhtikylässä kyläseppänä toiminut Karl Henrik Helander ja Ulrika Abrahamintytär Eerola. Perheessä oli kymmenen lasta. Helanderin sisaruksia olivat kirjailija ja kansakoulunopettaja Selma Anttila, rakennusmestari Kaarle Valerian Helander (s. 1858), kauppias Johan Teodor Helander (s. 1861) sekä kunnallisneuvos ja kauppias Niilo Helander (1865–1930).


title: Richard Helander

text:
Helander kävi Helsingin teollisuuskoulun ja meni sen veljensä K. V. Helanderin palvelukseen Tampereelle. K. V. Helander oli aloittanut rakennusurakoinnin Pitkäniemen sairaalan työmaalla, ja sittemmin hän urakoi useita rakennuskohteita Tampereella.
Richard Helander perusti oman rakennusliikkeensä Tampereelle 1895. Liikkeen ensimmäinen urakointikohde oli Pyynikin kulkutautisairaalan I vaiheen toteuttaminen. Tämän jälkeen liike urakoi Tampereelle useita asuintaloja sekä muun muassa Näsijärven oluttehtaan uuden tehdasrakennuksen.


title: Richard Helander

text: Vuonna 1898 Helander perusti "Rich. Helanderin Sementtivalimon ja asfalttiliikkeen" rakennusliikkeensä rinnalle. Uudelle yritykselle valmistui pian sementtivalimo Tammelan kaupunginosaan ja siellä alettiin tehdä lattialaattoja, porrasaskelmia, kaivonrenkaita sekä viemäri- ja rumpuputkia. Samassa rakennuksessa toimi myös höyläämö ja Helanderin rakennusliikkeen konttori. Helander teki myös asfaltointitöitä sekä myi muille rakentajille sementtiä ja puutavaraa.


title: Richard Helander

text: Teräsbetonirakentamisen tekniikan toi Tampereelle saksalainen "Wayss & Freytag"-yritys joka valmisti 1900-luvun alussa teräsbetoniset välipermannot ja kannatinpalkit Klingendahlin ja Tampellan uusiin tehdasrakennuksiin sekä ns. Kymmenenmiehen taloon. Richard Helander aloitti ensimmäisenä suomalaisena rakentajana teräsbetonirakentamisen vuonna 1906. Hän toimi yhteistyössä professori Jalmar Castrénin kanssa, joka laski rakenteet ja teki rakennepiirustukset sekä valvoi työn toteuttamista. Helanderin liike teki teräsbtonirakenteita 1907 valmistuneeseen Tampereen paloasemarakennukseen ja 1909 valmistuneeseen Hämeen Pohjan taloon. Pian liike alkoi saada tilauksia ympäri Suomea ja Helander muuttikin itse Helsinkiin.


title: Richard Helander

text: Helanderin rakennusliike jatkoi vielä muutaman vuoden Tampereella konttoripäällikkö Carl Ståhlin johdolla. Vuonna 1910 liikkeen seuraajaksi perustettiin Tampereen Sementtivalimo ja Rautabetoni Oy jonka johdossa olivat Ståhlin ohella rakennusmestarit Gabriel Karimaa ja Paavo Kyrenius. Uusi yritys jatkoi Helanderin liikkeen betonirakentamisen perinteitä ja rakensi muun muassa betonisia ääntäeristäviä välikattoja Kyreniuksen patentoimalla vakokattomenetelmällä. Uusi yritys toimi 1910-luvulla jonkin aikaa myös Virossa sekä Suomessa Helsingissä ja Vaasassa. Ensimmäisen maailmansodan aikana liike rakensi Tampereelle muun muassa Lokomon ensimmäisen konehallin betonirakenteet ja vuonna 1917 Tampereen kaupungin sähkölaitoksen Ratinan höyryvoima-aseman betonirakenteet. 1920-luvulla liike rakensi useita teollisuusrakennuksia sekä Tampereelle että muualle Suomeen. Liikkeen viimesiä rakennuskohteita olivat 1929 valmistunut Hotelli Tammer ja 1930 valmistuneet Pyynikintorin varren "Tammerkontu"-asuintalon ensimmäinen vaihe ja Tampereen työväentalon laajennus. 1930-luvun alun rakentamisen lama ja liikkeen toimitusjohtajan Carl Ståhlin kuolema helmikuussa 1931 saattoivat liikkeen kuitenkin vararikkoon 1931.


title: Richard Helander

text: Liikkeen toiminta pääsi kuitenkin jatkumaan, kun samana vuonna perustettu Tampereen Sementtivalimo ja Rakennus Oy osti konkurssin menneen liikkeen omaisuuden huutokaupassa ja hoiti loppuun kesken jääneet urakat. Uuden liikkeen johdossa olivat entisen liikkeen teknillinen johtaja Aksel Sten sekä rakennusmestarit Yrjö Salo ja Kaarlo Lehtonen. Tampereen Sementtivalimo ja Rakennus urakoi 1930-luvulla Tampereelle muun muassa Hämeenkadun varteen Hjortintalon, Varmantalon ja Yhdyspankintalon. Suurimman urakkansa Tampereen ammattikoulun rakennuksen liike sai valmiiksi 1940 ja sotavuosina liike rakensi muun muassa väestönsuojia sekä osallistui Kuoreveden Hallin lentokonetehtaan rakentamiseen. Sodan jälkeen vuonna 1945 liikkeen nimeksi muuttui Tasera Oy. Tämän liikkeen toiminta päättyi konkurssiin 1950-luvulla. Tasera ehti urakoi muun muassa 1950-luvun alussa valmistuneet Tampellan asuintalot, ns. Pekolan talot, jotka oli suunnitellut Alvar Aalto.


title: Mattias Janmark

text: Mattias Bertil Janmark-Nylén (s. 8. joulukuuta 1992 Tukholma, Ruotsi) on ruotsalainen jääkiekkoilija, joka pelaa NHL-joukkue Dallas Starsin organisaatiossa. Hän käyttää pelipaidassaan kuitenkin sukunimestään vain osaa Janmark. Hän on pelipaikaltaan keskushyökkääjä, mutta osaa pelata myös laidassa.


title: Mattias Janmark

text: Janmark on Stocksunds IF:n kasvatti. Hän pelasi juniorina sittemmin myös SDE HF:ssä, josta Janmark siirtyi J18-juniorina AIK IF:ään kesken kauden 2008–2009. Kaudella 2011–2012 hän toimi AIK:n J20-joukkueen kapteenina. Janmark voitti tehoilla 23+38=61 koko J20 SuperElitin pistepörssin. Hän debytoi samalla kaudella myös Elitserienissä, jossa Janmark sai tililleen 18 runkosarja- ja kolme playoff-ottelua jääden niissä ilman tehopisteitä.


title: Mattias Janmark

text: Kaudeksi 2012–2013 Janmark teki Elitserien-sopimuksen AIK:n kanssa. Hän pelasi hienon tulokaskauden tehden 55 runkosarjaottelussa tehot 14+17=31, joilla Janmark oli joukkueen toiseksi paras pistemies Broc Littlen jälkeen. Hän oli kauden päätteeksi ehdolla Elitserienin vuoden tulokkaaksi, mutta titteli meni lopulta HV71:n William Karlssonille.


title: Mattias Janmark

text: Detroit Red Wings varasi Janmarkin kolmannella kierroksella 79. pelaajana . Kaudella 2013–2014 hän oli AIK:n paras pistemies ja maalintekijä tehoilla 18+12=30. Joukkue putosi kuitenkin kauden päätteeksi HockeyAllsvenskaniin. Janmark siirtyi SHL-kauden päätteeksi amatööritry-out -sopimuksella loppukevääksi AHL-joukkue Grand Rapids Griffinsin vahvuuteen huhtikuussa 2014. Kaudeksi 2014–2015 hän palasi kuitenkin kotimaahansa ja siirtyi vuoden mittaisella sopimuksella Frölunda HC:n riveihin. Janmark oli joukkueen tehoilla 13+23=36 joukkueen toiseksi paras pistemies Mathis Olimbin jälkeen. Kevään 2015 pudotuspeleissä hän oli Frölundan paras pistemies ja maalintekijä tehoilla 4+3=7.


title: Mattias Janmark

text: NHL:n siirtotakarajalla, maaliskuussa 2015 Detroit Red Wings kauppasi Janmarkin ja Mattias Bäckmanin pelaajaoikeudet, kesän toisen kierroksen varausvuoron ja ehdollisen kolmannen kierroksen varausvuoron Dallas Starsiin vaihdossa Erik Coleen.


title: Mattias Janmark

text: Huhtikuussa 2015 Janmark solmi kaksivuotisen tulokassopimuksen Starsin kanssa. Hän liittyi samalla loppukevääksi AHL-joukkue Texas Starsin vahvuuteen, jossa Janmark ehti pelata yhden playoff-ottelun. Kauden 2015–2016 hän sopi pelaavansa vielä lainalla Frölundassa, mutta Janmark onnistui kuitenkin ottamaan harjoitusleirin päätteeksi paikan Starsin NHL-kokoonpanosta. Hän teki NHL-debyyttinsä näin ollen runkosarjan avauskierroksella 8. lokakuuta 2015 Pittsburgh Penguinsia vastaan. Janmark sai ottelussa jääaikaa 11.54 minuuttia. Hän teki myös NHL-uransa avausmaalin ensimmäisessä vaihdossaan, ensimmäisellä laukauksellaan, kun ottelua oli pelattu vain 1.39 minuuttia. Janmark valittiin ottelun kolmostähdeksi.


title: Mattias Janmark

text: Janmark teki A-maajoukkuedebyyttinsä Euro Hockey Challengen ottelussa 8. huhtikuuta 2013 Latviaa tehden siinä tehot 1+1=2. Janmark teki Ruotsin 6–0-voittoon päättyneen ottelun avausmaalin, joka jäi näin ollen voittomaaliksi. Hän oli voittamssa maailmanmestaruutta vuoden 2018 MM-kilpailuissa.


title: Mattias Janmark

text: Mattiaksen isoveli Jonatan Janmark on pelannut jääkiekkoa alemmissa sarjoissa.


title: Il leone di Tebe

text: Il leone di Tebe (italiankielinen nimi, suom. ”Theban leijona”; , ”Helene, Troijan kuningatar”) on vuonna 1964 valmistunut italialais-ranskalainen seikkailuelokuva. Tyylilajiltaan mytologia-aiheista peplumia edustavan filmin on ohjannut Giorgio Ferroni. Sen pääosaa esittää yhdysvaltalainen kehonrakentaja Mark Forest alias Lou Degni.


title: Il leone di Tebe

text: Troijan sodan jälkeen Spartaan palaava Helene haaksirikkoutuu ja päätyy henkivartijansa Arionin kanssa Ylä-Egyptin pääkaupunkiin Thebaan. Faarao Ramses ihastuu Heleneen ja ”Herkuleen voimat omaava” Arion saa ”Theban leijonan” arvonimen voitettuaan painiottelussa voimamies Gaorin. Helene ja Arion rakastuvat toisiinsa. Ala-Egyptin faarao Amenoenofis uhkaa sodalla Ramsesta, joka saa surmansa neuvonantajansa Tumesin kädestä. Ramsesin morsian Nais auttaa murhasta syytetyn Arionin pakoon Helenen jäädessä Tutmesin vangiksi. Amenofisin joukkoja komentava Helenen puoliso Menelaos valtaa Theban, mutta menehtyy ahneutensa takia. Arion pelastaa kuolemaan tuomitun Helenen ja pari saa toisensa.


title: Il leone di Tebe

text: Euroscope-tekniikalla Eastmancolor-väreissä kuvattu "Il leone di Tebe" on tyylipuhdas peplum-elokuva, jonka ansioita ovat tavallista parempi käsikirjoitus, näyttävät lavasteet ja ammattitaitoinen näyttelijäkunta. Miinuspuolelle jäävät alussa hitaasti kehittyvä juoni, De Paolisin studiolla tehdyt ”ulkokuvaukset” ja arkistomateriaalin runsas käyttö. Mark Forestin rintalihakset esittävät yhtä elokuvan pääosista ja hänen sijaisnäyttelijänsa Giovanni Cianfriglia tekee joukon hienoja toimintakohtauksia. Forest esiintyi samana vuonna viidessä peplum-elokuvassa, joista tämä on selvästi paras.


title: Il leone di Tebe

text: Yhdysvaltalaisen Trimark Home Videon DVD-julkaisu on laadultaan välttävä TV-kopio. Alkuperäinen kuvasuhde löytyy espanjalaisen Impulson DVD:ltä, joka sisältää vain espanjankielisen ääniraidan.


title: Mukurthin kansallispuisto

text: Mukurthin kansallispuisto on luonnonsuojelualue Intiassa Tamil Nadun osavaltiossa. Se sijaitsee Länsi-Ghatien vuoristoon kuuluvilla Nilgirivuorilla, ja on osa Nilgirin biosfäärialuetta. Puisto sijaitsee niin korkealla, että lämpötila pysyy nollan ja +20 celsiusasteen välillä. Kasvillisuus on tyypillistä Etelä-Intian vuoristoalueille. Puisto on yksi harvoista paikoista joissa intiantari elää luonnonvaraisena. Alueessa on erityistä kotoperäisten lajien suuri määrä ja se miten luonto muistuttaa Himalajaa.


title: A Dangerous Man: Lawrence After Arabia

text: A Dangerous Man: Lawrence After Arabia on Christopher Menaulin ohjaama brittiläinen televisioelokuva vuodelta 1992. Elokuvan käsikirjoitti Tim Rose Price, ja sen pääosissa näyttelevät Ralph Fiennes, Alexander Siddig ja Denis Quilley. Elokuva sai 1992 parhaan draamaelokuvan International Emmy Award -palkinnon.


title: A Dangerous Man: Lawrence After Arabia

text: Elokuva käsittelee brittiläisen sotilashenkilön T. E. Lawrencen ja emiiri Faisalin osuutta Pariisin rauhankonferenssissa 1919. "A Dangerous Man: Lawrence After Arabia" kuvattiin noin vuosi David Leanin ohjaaman "Arabian Lawrence" (1962) -elokuvan uudelleenjulkaisun jälkeen. "A Dangerous Man" -elokuvaa onkin kutsuttu Leanin elokuvan epäviralliseksi jatko-osaksi.


title: A Dangerous Man: Lawrence After Arabia

text: Elokuvaa on kritisoitu muun muassa sen dokumenttimaisuudesta ja juonesta, joka saattaa edellyttää historian tuntemusta. Toisaalta esimerkiksi elokuvan pääroolissa näytellyt Ralph Fiennes sai roolisuorituksestaan Lawrencena myönteisiä arvosteluja, minkä lisäksi elokuva toi hänet merkittävien elokuvaohjaajien tietoisuuteen.


title: A Dangerous Man: Lawrence After Arabia

text: Elokuva alkaa lainauksella T. E. Lawrencen sotamuistelmista "Seven Pillars of Wisdom" (1922). Emiiri Faisal (Alexander Siddig) saapuu ensimmäisen maailmansodan jälkeen Pariisissa 1919 järjestettävään Pariisin rauhankonferenssiin puolustamaan arabien oikeutta hallita Syyriaa. T. E. Lawrence (Ralph Fiennes) liittyy tämän neuvottelukuntaan huolimatta ranskalaisten ja brittien vastustuksesta. Lawrencen ja Faisalin välejä rasittavat Lawrencen sodanjälkeinen kuuluisuus, minkä lisäksi Lawrence kokee henkilökohtaisen menetyksen tämän isän kuoltua Englannissa. Lawrence kirjoittaa elokuvan aikana sotamuistelmiaan, minkä lisäksi hän vaikuttaa viihtyvän naisten sijaan paremmin miesten seurassa.


title: A Dangerous Man: Lawrence After Arabia

text: David Puttnam, joka oli yksi elokuvan tuottajista, kertoo kiinnostuneensa elokuvan aiheesta ollessaan mukana tuottamassa BBC:lle Pariisin rauhankonferenssista kertovaa dokumenttia "Peacemaking" (1971). Työskennellessään Columbia Picturesin studiojohtajana Puttnam oli yhteydessä yhdysvaltalaisiin televisiokanaviin mahdollisuudesta toteuttaa T. E. Lawrencesta kertova minisarja. Hanke jäi kuitenkin lopulta toteutumatta, kun tuotantoyhtiö Goldcrest Films ajautui vaikeuksiin.


title: A Dangerous Man: Lawrence After Arabia

text: Puttnam jatkoi elokuvan suunnittelua Clive Irvingin ja Tim Rose Pricen kanssa sen jälkeen, kun oli jättänyt työnsä Columbia Picturesissa. Elokuvan tuottajiin kuulunut Colin Vaines on kertonut, että elokuvaa suunniteltiin kolmen vuoden ajan. Hänen mukaansa elokuva oli esimerkiksi eräässä vaiheessa toteutua Pariisissa kuvattuna suuremman budjetin englantilais-ranskalaisena tuotantona. Ranskalaisen rahoituksen kaaduttua oli kuitenkin tyydyttävä pienempään budjettiin. Hänen mukaansa Persianlahden sodan syttyminen vauhditti elokuvan tuotantoa.


title: A Dangerous Man: Lawrence After Arabia

text: Ralph Fiennes, jonka Puttnam löysi tämän näyteltyä kriitikoiden kehumissa teatterirooleissa, valittiin elokuvan päärooliin näyttelemään Lawrencea. Fiennes valmistautui rooliinsa muun muassa lukemalla Lawrencen sotamuistelmat "Seven Pillars of Wisdom" (1922). Fiennes oli alun perin lukenut Lawrencen sotamuistelmat lapsena ja vieraillut tämän kotitalossa Clouds Hillissä, joka Fiennesin kertoman mukaan oli tehnyt häneen syvän vaikutuksen. Prinssi Faisalin rooliin valittiin tuntematon sudanilaissyntyinen näyttelijä Siddig El Fadil (Alexander Siddig).


title: A Dangerous Man: Lawrence After Arabia

text: Suurin osa elokuvasta kuvattiin Sands Filmsille kuuluvalla studiolla, joka sijaitsi Lontooseen kuuluvassa Rotherhithen kaupunginosassa. Rajallinen tuotantobudjetti vaikutti elokuvan tuotannollisiin puitteisiin. Esimerkiksi kohtaus, jossa Lawrence ja Faisal kohtaavat hevosratsain, kuvattiin ainoastaan yhdellä hevosella, jolla näyttelijät vuorottelivat. Lisäksi kohtaus, jossa Fiennesin näyttelemä Lawrence nähdään ratsastamassa kamelin selässä aavikolla, kuvattiin todellisuudessa eräällä hiekkakentällä lähellä Lontoota kiertävää M25-moottoritietä.


title: A Dangerous Man: Lawrence After Arabia

text: "A Dangerous Man: Lawrence after Arabia" ei ilmestynyt elokuvateattereissa, vaan se tuotettiin televisiolevitykseen.


title: A Dangerous Man: Lawrence After Arabia

text: "Los Angeles Times" -lehden elokuva-arvostelijan Chris Willmanin mukaan elokuva on "Arabian Lawrencen" (1962) epävirallinen jatko-osa, joka jatkaa siitä, mihin edellinen elokuva päättyi. Hänen mukaansa elokuvassa käsitellään Lawrencen seksuaalisuutta, mutta se jää poliittisten teemojen varjoon. Willmanin mukaan ohjaaja Menaulin tietoinen päätös vähätellä Lawrencea teki samalla tämän kokemasta tappiosta vähemmän traagisen.


title: A Dangerous Man: Lawrence After Arabia

text: "Variety"-lehden elokuva-arvostelijan Tony Scottin mukaan elokuvan ymmärtäminen edellyttää katsojalta historian tuntemusta. Hän kutsui elokuvaa kiitettäväksi vaikkakin hämmentäväksi televisioelokuvaksi, joka kertoo Lawrencen taistelusta arabien oikeuksien puolesta Ranskan vaateita vastaan. Hänen mukaansa Fiennes, vaikka onkin fyysisesti Lawrencea suurempi, suoriutuu roolistaan uskottavasti.


title: A Dangerous Man: Lawrence After Arabia

text: T. E. Lawrencen elämäkertakirjailija Michael Korda kutsuu elokuvaa melko kankeaksi dokudraamaksi. Hänen mukaansa tuotannon dokumenttimaisuus on ongelma, minkä esimerkiksi "Arabian Lawrence" (1962) -elokuvan tekijät halusivat välttää. Hänen mukaansa pääroolissa esiintynyt Ralph Fiennes sen sijaan muistutti Lawrencea enemmän kuin "Arabian Lawrencen" päänäyttelijä Peter O’Toole.


title: A Dangerous Man: Lawrence After Arabia

text: "New York Times" -lehden arvostelijan John J. O’Connorin mielestä Ralph Fiennes esittää Lawrencea mieleenpainuvan tarkkanäköisesti. O’Connorin mukaan ohjaaja Menaul tuo myös esiin muita taitavia näyttelijäsuorituksia, kuten Bernard Lloyd, Arnold Diamond, Denis Quilley ja Nicholas Jones. O’Connorin mielestä Tim Rose Pricen käsikirjoitus yhteensovittaa taitavasti maailmanpoliittiset tapahtumat Lawrencen yksityiselämän tapahtumien kanssa.


title: A Dangerous Man: Lawrence After Arabia

text: Rotten Tomatoes -verkkosivun noin 1 900 käyttäjästä 57 % antoi elokuvalle positiivisen arvosanan keskiarvon ollessa 3/5.


title: A Dangerous Man: Lawrence After Arabia

text: Elokuva sai 1992 parhaan draamaelokuvian International Emmy Award -palkinnon.


title: Andrea Antonelli

text:
Andrea Antonelli (17. tammikuuta 1988 – 21. heinäkuuta 2013) oli italialainen ratamoottoripyöräilijä. Hän kilpaili Supersport-luokassa.
Antonelli menehtyi 21. heinäkuuta 2013 ajetussa Supersport-kilpailussa Moscow Racewayn radalla, jossa hän sateen kastelemalla radalla menetti pyöränsä hallinnan ja sai radalla maatessaan osuman Lorenzo Zanettin pyörästä, joka ei pystynyt välttämään kolaria. Hänet vietiin nopeasti sairaalaan, mutta lääkärit eivät pystyneet enää pelastamaan Antonellia. Hän oli kuollessaan 25-vuotias.


title: Humayunin mausoleumi

text: Humayunin mausoleumi on intialaisen suurmogulin Humayunin viimeinen leposija Delhissä. Mausoleumin rakennutti hänen vaimonsa Hamida Banu Begum vuosina 1565–1572. Mausoleumi on rakennettu punaisesta hiekkakivestä ja se on 47 metriä korkea. Sinne on myöhemmin haudattu muitakin suvun jäseniä ja nykyisin siellä on noin 150 hautaa.


title: Humayunin mausoleumi

text: Mausoleumi valittiin Unescon maailmanperintökohteeksi vuonna 1993. Taj Mahal on saanut vaikutteita Humayunin mausoleumista.


title: Ilari Seppälä

text: Ilari Seppälä (s. 27. maaliskuuta 1993 Lapua) on suomalainen koripalloilija. Hän pelasi urallaan 59 juniorimaaottelua.


title: Ilari Seppälä

text: Seppälä on Korikobrien kasvatti ja hänet nostettiin seuran I-divisioonaa pelanneeseen joukkueeseen kaudeksi 2008−2009. Kyseisen kauden jälkeen hän siirtyi Kouvoihin. Ensimmäisellä Kouvot-kaudellaan hän pelasi ainoastaan kaksi Korisliiga-ottelua, mutta kaudella 2010–2011 hän pelasi 36 ottelua 3,1 pisteen keskiarvolla.


title: Ilari Seppälä

text: Elokuussa 2015 Seppälä siirtyi Loimaalle. Joukkue joutui talousvaikeuksiin, ja helmikuussa 2016 Seppälä siirtyi takaisin Kouvoihin.


title: Ilari Seppälä

text: Kesäkuussa 2016 Seppälä teki kolmivuotisen sopimuksen Joensuun Katajan kanssa.


title: Parhaan miespääosan Bafta-palkinto

text: Parhaan miespääosan Bafta-palkinto on yksi British Academy Film Awards -palkinnon palkintokategorioista. Palkinto on myönnetty vuodesta 1952 lähtien. Aluksi se myönnettiin kahdessa kategoriassa parhaalle brittinäyttelijälle ja parhaalle ulkomaalaiselle näyttelijälle, mutta 1968 palkinnot yhdistettiin.


title: Meldric daLuz

text: Meldric St. Clair daLuz Vieira (1. helmikuuta 1921 Kalkutta, Brittiläinen Intia – 2. elokuuta 2011 Lontoo, Yhdistynyt kuningaskunta) oli intialainen maahockeypelaaja. Hän kilpaili Helsingin kesäolympialaisissa 1952 ja oli mukana olympiakultaa voittaneessa maahockeyjoukkueessa.


title: Muniswamy Rajagopal

text: Muniswamy Rajagopal (s. 24. maaliskuuta 1926 Intia, k. 3. maaliskuuta 2004 Bangalore Intia) oli intialainen maahockeypelaaja. Hän kilpaili kesäolympialaisissa1952 ja oli mukana olympiakultaa voittaneeseen maahockeyjoukkueeseen.


title: Dharam Singh Gill

text: Dharam Singh Gill (19. tammikuuta 1919 Gandiwind – 5. joulukuuta 2001 Chandigarh) oli intialainen maahockeypelaaja. Hän voitti Intian maajoukkueessa olympiakultaa Helsingissä 1952.


title: Udham Singh

text: Udham Singh Kular (s. 4. elokuuta 1928 Sansarpur Intia, k. 23. maaliskuuta 2000 Sansarpur Intia) oli intialainen maahockeypelaaja. Hän kilpaili kesäolympialaisissa1952, 1956, 1960 ja 1964. Näissä kisoissa hän oli mukana kolme olympiakultaa ja yhden olympiahopean voittaneeseen maahockeyjoukkueeseen.


title: Lennie Tristano

text: Leonard Joseph ”Lennie” Tristano (19. maaliskuuta 1919 – 18. marraskuuta 1978) oli yhdysvaltalainen jazzpianisti, säveltäjä ja jazz-improvisoinnin opettaja. Hänen tyylejään olivat cool jazz, bebop, post bop ja avant-garde jazz.


title: Lennie Tristano

text: Tristano syntyi Chicagossa italialaiseen siirtolaisperheeseen. Kuuden vuoden ikäisenä hän sokeutui tuhkarokon takia. Matemaattisesti lahjakas poika alkoi opiskella musiikin teoriaa ja pianonsoittoa jo alakouluikäisenä ja valmistui kotikaupunkinsa konservatoriosta (American Conservatory of Music) 24-vuotiaana vuonna 1943.


title: Lennie Tristano

text: Tristanon kiinnostus jazziin sai hänet muuttamaan New Yorkiin 1946. Hänen kehittynyt harmoniantajunsa auttoi häntä viemään musiikkiaan vielä pidemmälle kuin aikansa muilla bebop-tyylin muusikoilla. Hän piti silti suurimpina esikuvinaan Charlie Parkeria ja pianisteista Bud Powellia ja varsinkin alkuaikoina Nat King Colea ja Art Tatumia. Tristanon luomaa tyyliä ja koulukuntaa pidetään bebopista hieman irrallaan olleena cool jazzina.


title: Lennie Tristano

text: Tristanon tärkeimpiä varhaisia levytyksiä on vuoden 1949 sekstettisessiot hänen omien improvisaatio-oppilaidensa, saksofonistien Lee Konitz ja Warne Marsh kanssa. Monien perinteistä rakennetta edustavien kappaleen jälkeen Tristano laittoi yhtyeen levyttämään kappaleet ”Intuition” ja ”Digression”, jotka perustuivat puhtaasti improvisaatioon ilman ennalta luotua melodiaa, harmoniaa tai rytmiä. Näitä kahta levytystä pidetään usein ensimmäisinä levytettyinä esimerkkeinä free jazz -tyylistä. Vuoden 1953 levytys ”Descent into the Maelstrom” on merkittävä päällekkäisäänityskokeilu, jonka rosoinen atonaalisuus ennakoi esimerkiksi Cecil Taylorin myöhempää tyyliä.


title: Lennie Tristano

text: Tristano julkaisi Atlantic Records -levymerkillä kaksi keskeistä ja parhaiten tunnettua albumia. Vuoden 1955 "Lennie Tristano" sisältää paljon omassa kotistudiossa tehtyjä kokeiluja päällekkäisäänityksessä (”Requiem” ja ”Turkish Mambo”) sekä nauhanopeuden muuttamisessa (”Line Up” ja ”East 32nd”). Albumin loput viisi raitaa on äänitetty klubiesiintymisestä New Yorkissa Lee Konitzin kanssa. Charlie Parkerille (jonka arkkua Tristano oli kantamassa) omistettu ”Requiem” on Tristanolle epätyypillisesti hyvin blues-vaikutteinen. Levyn kenties merkittävin kappale on avausraita ”Line Up”, spiraalimaisesti kiertyvä improvisaatio ikivihreän ”All of Me” pohjalta.


title: Lennie Tristano

text: Albumi "The New Tristano" (1962) on merkittävä soolopianokokonaisuus. Vaikkei päällekkäisäänitystä nyt käytettykään, musiikki on silti hyvin tiheää, kuten kappaleessa ”G Minor Complex”, Bachin musiikkia muistuttavassa teoksessa joka perustuu laulun ”You'd Be So Nice to Come Home To” sointukulkuun. Tristano matkii vasemmalla kädellään jazzbasistin tasaista sävelkuljetusta samalla kun oikea käsi improvisoi hyvin vapaasti.


title: Lennie Tristano

text: Tristano ei oikein luottanut levy-yhtiöihin ja esiintyikin harvakseltaan. Niinpä häneltä on jäänyt varsin vähän levytyksiä, monet niistäkin vaihtelevan tasoisia konserttitallenteita. Hän oli ensimmäisiä muusikoita jotka perustivat oman levymerkin,ja hänen perustamaansa Jazz Records -merkkiä hoitaa nyt hänen rumpalityttärensä Carol Tristano.


title: Lennie Tristano

text: Vuonna 2013 Tristanon vuoden 1949 albumi "Crosscurrents" sai Grammy Hall of Fame -palkinnon.


title: Lennie Tristano

text: 1950-luvun puolivälistä alkaen Tristano omistautui soittamista enemmän opetustyöhön. Häntä voidaankin pitää yhtenä ensimmäisistä järjestelmällistä jazz-opetusta antaneista muusikoista. Opettajan ura ulottui 1940-luvun lopusta hänen kuolemaansa 1978 saakka.


title: Lennie Tristano

text: Tristano laittoi improvisaatio-oppilaansa usein laulamaan ja soittamaan tunnettujen jazzmuusikoiden sooloja. Apuna tässä hän käytti puolella nopeudella pyöriviä ääninauhoja, jolloin tempo puoliintui ja sävelkorkeus oli oktaavia alempi. Vähitellen edettiin soolon soittamiseen normaalinopeudella, usein metronomia apuna käyttäen. Tristano korosti, ettei tarkoitus ollut opettaa matkimaan vaan saada opiskelija näin sisäistämään esikuvana käytetyn muusikon ilmaisemia tunnetiloja.


title: Fredrik (Itävallan arkkiherttua)

text: Friedrich (Fredrik) Maria Albrecht (4. kesäkuuta 1856 Gross-Seelowitz, Määri – 30. joulukuuta 1936 Magyaróvár, Unkari) oli Itävalta-Unkarin arkkiherttua ja sotamarsalkka, joka toimi Itävalta-Unkarin armeijan ylipäällikkönä ensimmäisen maailmansodan alkupuoliskolla vuosina 1914–1916.


title: Fredrik (Itävallan arkkiherttua)

text: Fredrikin vanhemmat olivat arkkiherttua Kaarle Ferdinand ja arkkiherttuatar Elisabet. Hänen isoisänsä oli Napoleonin sotien kuulu sotapäällikkö, arkkiherttua Kaarle. Hänen kasvatti-isänsä oli lähes yhtä kuuluisa sotamarsalkka ja arkkiherttua Albert, joka jätti hänelle kuollessaan vuonna 1895 perinnöksi valtavan kiinteistö- ja maaomaisuuden – josta merkittävimmän osan muodosti Teschenin herttuakunta – sekä arvokkaan taidekokoelman, minkä myötä Fredrikistä tuli Habsburgin hallitsijasuvun rikkain jäsen. Fredrik oli keisari Frans Joosef I:n pikkuserkku.


title: Fredrik (Itävallan arkkiherttua)

text: Fredrikin veljiä olivat amiraali, arkkiherttua Kaarle Stefan ja sotamarsalkka, arkkiherttua Eugen. Fredrikin puolisona oli vuodesta 1878 prinsessa Isabella de Croy.


title: Fredrik (Itävallan arkkiherttua)

text: Fredrikistä tuli vuonna 1880 eversti ja 1894 "feldzeugmeister". Hänet nimitettiin syyskuussa 1889 viidennen armeijakunnan komentajaksi ja huhtikuussa 1905 joukkojen yleistarkastajaksi. Vuonna 1907 hänestä tehtiin Itävallan asevoimien komentaja. Hyvin vanhoillisia näkemyksiä edustaneena Fredrik joutui useasti erimielisyyksiin uudistushenkisemmän kruununprinssi Frans Ferdinandin kanssa. Frans Ferdinandin murhan jälkeen, muutamaa viikkoa ennen maailmansodan syttymistä Fredrik nimettiin 11. heinäkuuta 1914 koko Itävalta-Unkarin armeijan ylipäälliköksi. Samohin aikoihin hänet myös nimitettiin armeijan ylitarkastajaksi ja joulukuussa hän sai sotamarsalkan arvon. Tämä oli ensimmäinen kerta, kun kukaan sai Itävallassa marsalkan arvon sitten arkkiherttua Albertin.


title: Fredrik (Itävallan arkkiherttua)

text: Fredrik jätti kaikki tärkeimmät päätökset yleisesikunnan päällikkönä toimineen Franz Conrad von Hötzendorfin tehtäviksi. Maan armeijan huono menestys herätti kritiikkiä, ja lopulta uusi keisari Kaarle I syrjäytti Fredrikin. Tultuaan keisariksi Kaarle otti itse ylipäällikkyyden joulukuussa 1916, mutta Fredrik jatkoi vielä apulaisylipäällikkönä, kunnes keisari erotti hänet 17. helmikuuta 1917 julkaistulla päiväkäskyllä. Fredrik ei sen jälkeen enää osallistunut sodanjohtoon millään tavoin, mutta erosi muodollisesti armeijasta vasta sodan päätyttyä marraskuussa 1918. Keisarikunnan romahtaessa Fredrik menetti suuren osan maaomaisuudestaan. Hän sai kuitenkin takaisin joitain maitaan Unkarissa vuonna 1921 ja asettui sinne viettämään eläkepäiviään. Hänen vaimonsa toivoi heidän poikansa Albertin kruunaamista Unkarin kuninkaaksi, mutta näillä suunnitelmilla ei ollut toteutumisen mahdollisuuksia.


title: Raghbir Singh Bhola

text: Raghbir Singh Bhola (18. elokuuta 1927 Multan Brittiläinen Intia – 21. tammikuuta 2019) oli intialainen maahockeypelaaja. Hän kilpaili Intian joukkueessa kesäolympialaisissa 1956 ja 1960 ollen mukana voittamassa olympiakultaa ja -hopeaa.


title: Hari Pal Kaushik

text: Hari Pal Kaushik (s. 2. helmikuuta 1934 Intia) oli intialainen maahockeypelaaja. Hän kilpaili Intian joukkueessa kesäolympialaisissa 1956 ja 1964. Molemmissa kisoissa joukkue voitti olympiakultaa.


title: Shankar Laxman

text: Shankar Pillay Laxman (7. heinäkuuta 1933 Mhow, Madhya Pradesh, Intia – 29. huhtikuuta 2006 Mhow, Madhya Pradesh, Intia) oli intialainen maahockeypelaaja. Hän kilpaili kesäolympialaisissa 1956, 1960 ja 1964. Hän oli mukana voittamassa kahta olympiakultaa ja yhtä olympiahopeaa.


title: Bakshish Singh

text: Bakshish Sandhu Singh (s. 14. kesäkuuta 1929 Faisalabad Pakistan, k. 21. syyskuuta 1970 Amritsar Intia) oli intialainen maahockeypelaaja. Hän kilpaili kesäolympialaisissa 1956 ja oli tuolloin mukana olympiakultaa voittaneessa maahockeyjoukkueessa.


Mahavir Harina Vanasthalin kansallispuisto on luonnonsuojelualue Intiassa, Telanganan osavaltiossa. Se sijaitsee Hyderabadin kaupungin alueella. Siellä suojellaan etenkin osavaltion kansalliseläintä besoaariantilooppia.


title: Balkrishan Singh

text: Balkrishan Singh Grewal (10. maaliskuuta 1933 Patiala Intia – 31. joulukuuta 2004 Patiala Intia) oli intialainen maahockeypelaaja. Hän kilpaili kesäolympialaisissa 1956 ja oli tuolloin mukana olympiakultaa voittaneessa maahockeyjoukkueessa.


title: Gurdev Singh

text: Gurdev Singh Kular (s. 12. elokuuta 1933 Sansarpur, Intia) oli intialainen maahockeypelaaja. Hän oli mukana kesäolympialaisissa 1956 olympiakultaa voittaneessa Intian joukkueessa.


title: Oliivipääbulbuli

text: Oliivipääbulbuli ("Pycnonotus tympanistrigus") on bulbulien heimoon kuuluva varpuslintu.


title: Oliivipääbulbuli

text: Oliivipääbulbulia tavataan kotoperäisenä Sumatralla Indonesiassa. Se on melko yleinen, mutta vähenemässä metsien tuhoutumisen takia. Se on luokiteltu silmälläpidettäväksi.


title: Oliivipääbulbuli

text: Oliivipääbulbuli elää mäkien ja vuorten metsissä 600–1 400 metrin korkeudella merenpinnasta.


title: Pilkkasiipibulbuli

text: Pilkkasiipibulbuli ("Microtarsus melanoleucos") on bulbulien heimoon kuuluva varpuslintu.


title: Pilkkasiipibulbuli

text: Pilkkasiipibulbulia tavataan Bruneissa, Indonesiassa, Malesiassa ja Thaimaassa. Laji on harvinainen ja huonosti tunnettu sekä vähenemässä metsien tuhoutumisen takia. Se on luokiteltu silmälläpidettäväksi.


title: Namerin kansallispuisto

text: Namerin kansallispuisto (, ) on luonnonsuojelualue Intiassa Assamin osavaltiossa. Sen eläinlajeihin kuuluvat tiikeri, leopardi, puuleopardi, aasiannorsu, gauri, villisiat ja sambarhirvi.


title: Eugen (Itävallan arkkiherttua)

text: Eugen Ferdinand Pius Bernhard Felix Maria (23. toukokuuta 1863 Seelowitzin linna, Määri – 30. joulukuuta 1954, Meran, Italia) oli Itävalta-Unkarin arkkiherttua ja sotamarsalkka, joka palveli komentajana ensimmäisessä maailmansodassa.


title: Eugen (Itävallan arkkiherttua)

text: Eugenin vanhemmat olivat arkkiherttua Kaarle Ferdinand ja arkkiherttuatar Elisabet. Hänen isoisänsä oli Napoleonin sotien kuulu sotapäällikkö, arkkiherttua Kaarle. Eugen oli keisari Frans Joosef I:n pikkuserkku.


title: Eugen (Itävallan arkkiherttua)

text: Eugen aloitti sotilasuransa luutnanttina Tirolin vuoristojääkärirykmentissä, josta siirtyi pian husaarirykmenttiin. Opiskeltuaan sotilasakatemiassa hänet määrättiin yleisesikunnan palvelukseen, mistä hän siirtyi everstiluutnantiksi jalkaväkirykmentti 13:en. Vuonna 1891 Eugen ylennettiin everstiksi ja nimitettiin mainitun rykmentin komentajaksi. Vuonna 1900 hän sai ylennyksen ratsuväenkenraaliksi ja hänet nimitettiin Innsbruckissa toimineen 14:n armeijakunnan komentajaksi sekä Tirolin ja Vorarlbergin alueiden ylipäälliköksi. Vuonna 1908 seurasi ylennys joukkojen yleistarkastajaksi. Sotilasuransa ohella Eugen toimi Saksalaisen ritarikunnan suurmestarina 1894–1923.


title: Eugen (Itävallan arkkiherttua)

text: Kenraali Oskar Potiorekin johtaman Serbian sotaretken epäonnistuttua ensimmäisen maailmansodan alkuvaiheessa Eugen nimettiin 27. joulukuuta 1914 eteläisen rintaman komentajaksi Balkanille. Yleisesikunnan päällikkö Franz Conrad von Hötzendorfin sekä saksalaisten jatkuva sekaantuminen kuitenkin rajoitti hänen toimintaansa. Toukokuussa 1915 Eugenin alaisuuteen liitettiin myös lounainen rintama, minkä jälkeen hän vastasi kaikista sotatoimista Italiaa vastaan. Samassa yhteydessä hänet ylennettiin kenraalieverstiksi ja 23. marraskuuta 1916 sotamarsalkaksi. Caporetton taistelun jälkeen 11. tammikuuta 1918 Italian-rintaman johto järjestettiin uudelleen, jolloin Eugen käytännössä syrjäytettiin.


title: Eugen (Itävallan arkkiherttua)

text: Sodan jälkeen Eugen joutui pakenemaan tasavallaksi muuttuneesta Itävallasta, mutta sai luvan paluuseen vuonna 1934. Hän kuoli myöhemmin Italiassa 91-vuotiaana.


title: Eugen (Itävallan arkkiherttua)

text: Eugenin veljiä olivat ylipäällikkönä toiminut sotamarsalkka, arkkiherttua Fredrik sekä amiraali, arkkiherttua Kaarle Stefan.


title: Harmaakaulusbulbuli

text: Harmaakaulusbulbuli ("Pycnonotus priocephalus") on bulbulien heimoon kuuluva varpuslintu.


title: Harmaakaulusbulbuli

text: Harmaakaulusbulbulia tavataan laikuttaisesti Intian lounaisosissa. Se on vähenemässä metsien tuhoutumisen takia. Laji on luokiteltu silmälläpidettäväksi.


title: Harmaakaulusbulbuli

text: Harmaakaulusbulbuli elää pesimäaikaan metsissä 700–1 400 metrin korkeudella merenpinnasta. Pesimäajan jälkeen se siirtyy alempiin korkeuksiin.


title: Harmaakaulusbulbuli

text: Harmaakaulusbulbuli pesii maalis-heinäkuussa ja naaras munii yksi tai kaksi munaa. Harmaakaulusbulbuli käyttää ravinnokseen marjoja, hedelmiä ja hyönteisiä. Se etsii ravintoa usein yksin tai pareittain, mutta joskus 4–8 yksilön parvissa.


title: Mustahuppubulbuli

text: Mustahuppubulbuli ("Pycnonotus atriceps") on bulbulien heimoon kuuluva varpuslintu.


title: Mustahuppubulbuli

text: Mustahuppubulbulia tavataan laajalla alueella Kaakkois-Aasiassa. Sen on kuvattu olevan paikallisesti yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Töyhtöhuppubulbuli

text: Töyhtöhuppubulbuli ("Pycnonotus melanicterus") on bulbulien heimoon kuuluva varpuslintu.


title: Töyhtöhuppubulbuli

text: Töyhtöhuppubulbulia tavataan Intiassa, Sri Lankassa, Himalajan alueella sekä Kaakkois-Aasiassa. Sen on kuvattu olevan yleinen, ja se on luokiteltu elinvoimaiseksi.


title: USS Forrestalin tulipalo

text: USS Forrestalin tulipalo tapahtui 29. kesäkuuta 1967. Siinä kuoli 134 merisotilasta, 161 loukkaantui ja useita lentokoneita tuhoutui sekä lentotukialus "USS Forrestal" vaurioitui pahoin. Alus oli ollut operaatio Rolling Thunderissa () Tonkininlahdella Vietnamin sodassa.


title: USS Forrestalin tulipalo

text:
Alus lähti 6. kesäkuuta 1967 Norfolkin laivastotukikohdasta Virginiasta ensimmäiselle taistelumatkalleen. Alus saapui Yankee-alueelle 25. heinäkuuta aloittaen välittömästi taistelulennot. Aluksen lentokoneet lensivät neljän päivän aikana 150 taistelulentoa ilman tappioita.
Hieman ennen yhtätoista 29. heinäkuuta aluksen koneiden valmistautuessa päivän toiseen tehtävään F-4 Phantomin viiden tuuman Zuni Mk.32 -raketti laukesi itsekseen. Raketti osui lentokannen toisella puolella olleen kapteeniluutnantti Fred Whiten A-4 Skyhawk -hävittäjäpommittajan 400 gallonan lisätankkiin, joka räjähti aloittaen tulipalon. Tuulen voimistama tulipalo levisi nopeasti. Neljän ja puolen eekkerin alue lentokannesta peittyi lentokoneista irronneista kappaleista miehistön yrittäessä poistaa paloalueelta pommeja ja muita ampumatarvikkeita heittämällä ne yli laidan.


title: USS Forrestalin tulipalo

text: Kapteeniluutnantti John McCainin A-4-koneesta putosi 1000 naulan pommi kannelle. Liekit räjäyttivät pommin. McCain kiipesi ohjaamosta ja siirtyi lentokoneen kiinteää tankkauspuomia pitkin turvaan. Lentäjät pakenivat liekkien saartamista koneistaan. Palon aikana lentokannella räjähti kaikkiaan seitsemän pommia. Lentokannen alapuolella ollut hangaari muuttui kuolemanloukuksi viidellekymmenelle miehistönjäsenelle palavan polttoaineen valuttua lentokannelta.


title: USS Forrestalin tulipalo

text: Lähellä olleet alukset tarjosivat apuaan sammutustöissä. Muun muassa vuotta aiemmin vastaavassa onnettomuudessa ollut "USS Oriskany" avusti sammutustöissä ja tarjosi mahdollisuutta loukkaantuneiden hoitamisessa. Saattaneet hävittäjät ruiskuttivat vettä palavalle kannelle. Palo saatiin kannella hallintaan noin tunnissa, mutta hangaarikannen palopesäkkeiden sammuttamiseen meni vielä kaksitoista tuntia.


title: USS Forrestalin tulipalo

text: Liekkien sammuttua 134 miestä oli saanut surmansa ja lisäksi 60 miehistönjäsentä oli pahoin loukkaantunut. Lentotukialuksella tuhoutui 21 lentokonetta ja 41 vaurioitui. "Forrestal" matkasi Filippiinien kautta Norfolkiin, jonne se saapui 14. syyskuuta. Alus oli seitsemän kuukautta telakalla korjattavana, mikä maksoi 72 miljoonaa Yhdysvaltain dollaria. Alus ei telakalta vapauduttuaan enää osallistunut Vietnamin sotaan.


title: Kuivalannanlevitinvaunu

text: Kuivalannanlevitinvaunu on maataloustyökone, jolla levitetään eläinten lantaa, josta virtsa on eritelty omaan virtsasäiliöön. Kuivalanta kuormataan vaunuun traktorin etukuormainta tai takakuormainta käyttämällä. Jos mahdollista, kuormaaminen käy myös kaivurilla. Kuormauksen jälkeen vaunu hinataan traktorilla pellolle, missä vaunun perässä oleva levitinlaite purkaa kuorman tasaisesti peltoon. Levitettävään määrään voi vaikuttaa pohjakuljettimen nopeutta säätämällä, sekä ajonopeudella.


title: Outokummun Partio

text: Outokummun Partio on outokumpulainen urheilun yleisseura. Lajivalikoimaan on aikojen mittaan kuulunut useita lajeja.


title: Outokummun Partio

text: Seura perustettiin vuonna 1910 nimellä Kuusjärven Veikot silloisessa Kuusjärven kunnassa, joka vuonna 1968 muuttui Outokummun kauppalaksi. Veikot vaihtoi toisena toimintavuotenaan nimensä Kuusjärven Partioksi siksi, että partioliike tuolloin kiellettiin. Nykyinen seuran nimi tuli kuitenkin käyttöön jo 1941, jolloin Outokumpu Oy kaivosyhtiö alkoi tukea urheilun harrastamista paikkakunnalla. Yhtiön 1937 rakennuttamalle Kyykerin kentälle saivat talvisodan jälkeen käyttöoikeuden niin Partio kuin myös paikkakunnan TUL:n seura Outokummun Vesa.


title: Outokummun Partio

text: Nykyisin seurassa toimii aktiivisesti kahdeksan lajijaostoa (hiihto, kuntoliikunta, lentopallo, pesäpallo, jousiammunta, suunnistus, yleisurheilu ja leiri).


title: Outokummun Partio

text: Seuran ensimmäinen olympiaedustaja oli Hugo Niskanen, joka osallistui Helsingin olympiakisoissa 10 000 metrin juoksuun sijoittuen 19:nneksi ajalla 30.59,6. Suomen mestaruuden Niskanen voitti 10 000 metrillä 1951, jonka lisäksi hän saavutti 6 muuta SM-mitalia 5 000 ja 10 000 metrin juoksuissa. Kymmenottelun SM-kisoissa 1949, jotka järjestettiin yhtiön kentällä, Partiota edustanut Jouko Peltola sijoittui neljänneksi. Partiossa oli myös lukuisia muita hyviä yleisurheilijoita, jotka saavuttivat menestystä ja SM-mitaleja nuorten sarjoissa.


title: Outokummun Partio

text: Pikaluistelussa Partiota on edustanut mm. olympiatasolla Seppo Hänninen. Pikaluistelu kasvoi 1950-luvun lopussa ja 1960-luvun alussa suureksi lajiksi Outokummussa. Partion riveissä oli kilpailevia luistelijoita parhaimmillaan 30-40. 1970-luvulla pikaluistelu oli enää muutaman harrastajan varassa ja 1980-lukuun mennessä se oli käytännössä loppunut. Lajia harrastettiin yhtiön ylläpitämällä Yläsaunan urheilukentällä ja luistinradalla.


title: Outokummun Partio

text: Hiihdon olympiamitalisti Jaana Savolainen edusti Partiota vuoteen 1987 saakka. Myös olympiavoittaja ja maailmanmestari Marjo Matikainen edusti nuoruudessaan Partiota, voittaen muun muassa Pyhäselässä järjestetyn malmijuoksun 14-vuotiaiden tyttöjen sarjassa vuonna 1978. Malmijuoksun nimi tulee Hammaslahden kaivoksesta, joka oli yksi Outokumpu Oy:n lukuisista kaivoksista, Kaivos toimi vuosina 1973–86, mutta malmijuoksuperinne jatkuu edelleen. Partion toiminnassa hiihto on ollut alusta alkaen keskeinen harrastusmuoto. Partio järjesti 1940- ja 1950-luvulla useita hiihtokilpailuja. Aina 1940-luvulta saakka Partiota edustanut Toivo Riikonen voitti 1980-luvulla maailmanmestaruusmitaleja veteraanisarjassa. Hiihdon lisäksi mäkihyppy ja varsinkin yhdistetty oli suosittua. Matovaaralle rakennettiin 1930-luvulla hyppyrimäki, jonka lisäksi kunnan alueella toimi useita pienempiä luonnonmäkiä. Matovaaran vanhan mäen mäkiennätykseksi jäi 22 metriä, kun se purettiin vuonna 1949. Partio rakensi paikalle uuden isomman mäen, josta voitiin loikata jo 30-35 metrin hyppyjä. Mäkihyppy loppui Partiossa, kun Matovaaran mäki purettiin 1960-luvulla. Seuraan perustettiin myös pujottelujaosto vuonna 1987, harjoittelu ja kilpaileminen tapahtui Maarianvaaran laskettelukeskuksessa. 1990-luvulla toiminta jatkui hiihtojaoston yhteydessä ja 2000-luvulla pujottelujaoston toiminta loppui. Ensimmäisestä luokitellusta pujottelijasta oli merkintä jo 1949 ja 1960-luvulla opettaja Erkki Vänskä opetti ja piti pujottelukilpailuja Kuusjärven Veikkojen pojille.


title: Outokummun Partio

text: Jalkapalloa seurassa pelattiin innokkaasti 1940-luvulla. Vuonna 1951 laji erosi erikoisseuraksi, joka sai nimekseen Outokummun Pallo –50.


title: Outokummun Partio

text: Jääkiekkojaosto seuraan perustettiin vuoden 1959 alussa. Joukkue pelasi piiri- ja maakuntasarjoissa sekä III divisioonassa. Toiminta laajeni 1970-luvun puoliväliin mennessä ja toukokuussa 1975 perustettiin erikoisseura Outokummun Kiekko (OOKOO), joka pelaa edelleen III divisioonassa Savo-Karjalan lohkossa.


title: Outokummun Partio

text: Jääpallon Maakuntasarjassa seura pelasi 1947. Ensimmäisen ottelunsa Partion jääpallojoukkue oli pelannut jo 1938, Jääpallotoiminta päättyi 1949.


title: Outokummun Partio

text: Jousiammunnassa seuraa on edustanut Mika Timonen, joka on saavuttanut mm. kaksi maailmanmestaruutta (2003 ja 2005) vammaisurheilun jousiammunnan joukkuekilpailussa.


title: Outokummun Partio

text: Partiolla oli 1950-luvulla runsas nuorten tyttöjen taitoluisteluryhmä (silloin kaunoluistelu). Parhaiten menestyi Maire Hammar, joka voitti juniorien Suomen mestaruuden vuosina 1957-59 ja osallistui Pohjoismaiden mestaruuskilpailuihin kahdesti sijoittuen parhaimmillaan viidenneksi, joka oli paras suomalaisten sijoitus.


title: Outokummun Partio

text: Koripallojaosto seuraan perustettiin 1991 ja 1993-1995 seuran joukkue pelasi III divisioonassa. Vuonna 2001 jaosto yhdistettiin lentopallojaostoon.


title: Outokummun Partio

text: Lentopalloa Kuusjärvellä oli pelattu jo 1930-luvun lopulla, mutta vuonna 1950 aloitettiin varsinainen harjoitteleminen. Seura ilmoittautui vuonna 1966 SVUL:n Pohjois-Karjalan piirinsarjaan ja lentopallojaosto perustettiin 1967. Naisjoukkue seuraan perustettiin 1975. E-pojat toivat seuralle ensimmäiset lentopallon SM-mitalit 1983 voitettuaan Alahärmässä käydyssä lopputurnauksessa pronssia. Nuoret ovat myöhemminkin saavuttaneet useita mitalisijoituksia sekä SM-kilpailuissa että Power Cupissa. Partion kasvateista Elli-Noora Hiltunen on pelannut nuorten maajoukkueessa ja sai vuonna 2011 kutsun Lentopallon Mestaruusliigassa pelaavaan Liiga-Euran joukkueeseen. Nuorten maajoukkue- ja SM-Liigaedustuksia on myös Mira Förstillä ja Maarit Kuittisella.


title: Outokummun Partio

text: Pyöräilyssä Leena Turunen polki vuosina 1961-1970 Partion väreissä mm. 9 Suomen mestaruutta. Vuonna 1963 Turunen valittiin kolmen Suomen mestaruuden siivittämänä Pohjois-Karjalan parhaaksi urheilijaksi.


title: Outokummun Partio

text: Suunnistuksessa seura on saavuttanut SM-mitalisijoja nuorten sarjoissa. Lajia on harrastettu seurassa ainakin vuodesta 1945 saakka.


title: Outokummun Partio

text: Naisvoimistelu kuului alusta alkaen Partion ohjelmaan. Kesäjuhlissa vuonna 1918 esiintyi kahdeksan henkinen naisvoimistelujoukkue ja vuoden 1947 SVUL:n suurkisoihin osallistui 16 tyttöä ja 30 naista. Tällöin naisilla oli jo oma jaosto, joka mm. lahjoitti seuralle oman lipun. Vuonna 1951 perustettiin naisvoimistelun erikoisseura Outokummun Naisvoimistelijat.


title: Outokummun Partio

text:
Voimistelu oli ensimmäinen laji, jota seurassa harrastettiin. Voimisteluesityksiä pidettiin kylän yhteisissä tilaisuuksissa kuten kesäjuhlissa. Kilpaurheilulajien vallattua seuran toiminnan voimistelu jäi taka-alalle, kunnes Outokumpu Oy:n urheiluohjaajaksi palkattiin vuonna 1947 Pariisin ja Amsterdamin olympialaisissa Suomea edustanut Jaakko Kunnas. 1940- ja 1950-luvulla Outokummussa pidettyihin voimistelukilpailuihin osallistui useita olympiatason urheilijoita ja seura oli lähes koko 1950-luvun ajan Pohjois-Karjalan piirin paras voimisteluseura. Voimistelu hiipui vähitellen 1960-luvulla.
Seuraan perustettiin myös nyrkkeilyjaosto vuonna 1945. 1950-luvulla harrastajat siirtyivät edustamaan Outokummun Vesaa. Myös paini oli 1940-luvulla seuran ohjelmassa.


title: Outokummun Partio

text: Varsinaisen kilpaurheilun lisäksi seurassa on harrastettu ainakin kuntoliikuntaa, raittius- ja nuorisokasvatusta, kuorolaulua ja lausuntaa.


title: Outokummun Partio

text: Parhaimmillaan Partiolla on ollut toistakymmentä kyläseuraa. Vaikeiden kulkuyhteyksien takia sivukyliltä oli hankalaa päästä keskustaan harjoittelemaan tai kilpailemaan. Kyläseurat toimivat hyvin itsenäisesti ja niillä oli omat erityiset nimet. Kyläseurojen jäsenet kilpailivat keskenään ja toisia kyläseuroja vastaan, mutta edustivat Outokummun Partiota kansallisissa kilpailuissa. Kyläseurojen joukkueet osallistuivat kuitenkin mm. palloilun alasarjoihin erillisinä joukkueina.


title: Outokummun Partio

text: Alavin Sampo perustettiin 1951, vuonna 1952 seuran jäsentenvälisiin hiihtokilpailuihin osallistui 22 kilpailijaa. Seuran valtalaji oli pesäpalloilu ja mm. Markku Kuikka pelasi Sampon joukkueessa.


title: Outokummun Partio

text: Harmaasalon Urheilijat perustettiin jo 18.12.1927 itsenäisenä urheiluseurana nimellä Sätöksen Tyvi. Vuonna 1946 nimi muuttui Harmaasalon Urheilijoiksi ja seura liittyi Partion alaosastoksi eli kyläseuraksi. Seuratoiminta loppui 1997, kun kylän koulu lakkautettiin.


title: Outokummun Partio

text: Kokonvaaran Kisatoverien perustava kokous pidettiin 8.4.1945. 1980-luvulla nimi muuttui Kokonvaaran Kisaksi.


title: Outokummun Partio

text: Kuusjärven Veikot. Kirkonkylän Urheilijoiden kyläseura perustettiin 29.4.1945. Seuran nimi muutettiin Outokummun Partion alkuperäisen nimen mukaan Kuusjärven Veikoiksi 5.11.1961 pidetyssä vuosikokouksessa.


title: Outokummun Partio

text: Maljasalmen Sisu. Maljasalmen kyläosasto perustettiin 26.6.1945. Nimi muuttui Maljasalmen Sisuksi vuonna 1946.


title: Outokummun Partio

text: Sätöksen Sepot. Sätöksen Tyven toiminnan painopisteen muututtua Harmaasalolle, Sätöskoskelle perustettiin uusi Partioon kuulunut kyläseura vuonna 1952. Seuran valtalajit olivat hiihto ja pesäpallo. Seuran toiminta loppui vuonna 1965.


title: Outokummun Partio

text: Törisevän Teräs perustettiin 1955. Seurassa harrastettiin ainakin yleisurheilua, hiihtoa, pesäpalloa ja lentopalloa.


title: Outokummun Partio

text: Vanhan-Sysmän Veiterä perustettiin 13.11.1964. Kyläseura pelasi mm. lentopalloliiton IV sarjassa ja osallistui kauppalan mestaruuskilpailuihin lentopallon lisäksi mm. pesäpallossa ja pöytätenniksessä.


title: Outokummun Partio

text: Varislahden ja Rikkarannan Urheilijat perustettiin vuonna 1951, mutta Rikkarantaan oli perustettu oma kyläosasto jo vuonna 1945.


title: Outokummun Partio

text: Viuruniemen Ahkio perustettiin vuonna 1937. Seurassa harrastettiin mm. hiihtoa, yleisurheilua, pesäpalloa, lentopalloa, kaukalopalloa ja kuntoliikuntaa.


title: Outokummun Partio

text: Keskustassa toimi lyhyen aikaa oma Outokummun kyläosasto, joka pelasi kyläosastojen pesäpallosarjoissa. Näihin sarjoihin osallistui myös joukkueet Ruutulta ja Kalattomalta.


title: Outokummun Partio

text: Pääseura Outokummun Partio lopetti kyläseuratoiminnan vuonna 2011.


title: Outokummun Partio

text: Seuran pesäpallojoukkue pelasi 1960-luvulla muutamia kausia mestaruussarjassa sijoittuen parhaimmillaan neljänneksi. Seurassa pelasi myöhemmin Hyvinkään Tahkossa vuoden lukkariksi ja kolminkertaiseksi Suomen mestariksi kohonnut Markku Kuikka. Myös naisten joukkue pelasi parhaimmillaan mestaruussarjassa.


title: Eduardo Zielski

text: Eduardo Zielski (s. 12. helmikuuta 1947 Brodnica) on Brasiliassa toimiva puolalainen roomalaiskatolinen piispa. Hänet vihki papiksi Bernard Czaplinski 21. toukokuuta 1972. Hänet nimitettiin Campo Maiorin hiippakunnan johtoon 2. helmikuuta 2000, ja piispaksi vihkiminen seurasi 7. toukokuuta. Pääkonsekraattorina toimi Czeslaw Stanula, jota avustivat Jan Bernard Szlaga ja Abel Alonso Núñez.


title: Orlando Antonio Corrales García

text: Orlando Antonio Corrales García (s. 26. tammikuuta 1947 Abejorral) on kolumbialainen roomalaiskatolinen arkkipiispa. Hänet vihittiin papiksi 5. joulukuuta 1971 ja nimitettiin Medellínin arkkihiippakunnan vihkipiispaksi sekä Thuccaboran titulaaripiispaksi 28. tammikuuta 1998. Piispaksi vihkiminen seurasi 25. maaliskuuta. Pääkonsekraattorina toimi Alberto Giraldo Jaramillo, jota avustivat Héctor Rueda Hernández ja Paolo Romeo.


title: Orlando Antonio Corrales García

text: Corrales García sai 9. huhtikuuta 2001 nimityksen Palmiran piispaksi ja 12. tammikuuta 2007 Santa Fe de Antioquian arkkipiispaksi.


title: Periyarin kansallispuisto

text: Periyarin kansallispuisto on luonnonsuojelualue Intiassa Keralan osavaltiossa. Sen keskeinen osa on Periyarin tekojärvi, joka muodostui kun jokeen rakennettiin pato vuonna 1895. Kansallispuisto on oerustettu alkujaan tiikerien suojelualueeksi, mutta sen suurin houkutus matkalijalle ovat norsut, jotka ovat leikkisiä ja pelottomia veden äärellä. Norsujen lisäksi puiston eläimistöön kuuluvat gauri, villisiat, sambarhirvi ja kääpiökauriit. Toisinaan siellä voi nähdä myös tiikerin – puiston alueella arvioidaan elävän noin 40 yksilöä.


title: Oscar-gaala 1964

text: Oscar-gaala 1964 oli 36. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1963 parhaille elokuville. Palkintogaala järjestettiin 13. huhtikuuta 1964 Santa Monica Civic Auditorium -rakennuksessa Santa Monicassa, Kaliforniassa. Palkinnon parhaasta elokuvasta voitti Tony Richardsonin ohjaama "Tom Jones – hulivilihurmuri" (1963).


title: Oscar-gaala 1963

text: Oscar-gaala 1963 oli 35. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1962 parhaille elokuville. Palkintogaala järjestettiin 8. huhtikuuta 1963 Santa Monica Civic Auditorium -rakennuksessa Santa Monicassa, Kaliforniassa. Palkinnon parhaasta elokuvasta voitti David Leanin ohjaama "Arabian Lawrence" (1962). Palkinnon vastaanotti tuottaja Sam Spiegel.


title: Risto Ennekari

text: Risto Ennekari (s. 21. heinäkuuta 1943 Pori) on suomalainen tietokirjailija, joka on erikoistunut yritys- ja yhdistyshistoriikkeihin. Hän on kirjoittanut muun muassa kaksi Pori Jazz -festivaalin historiikkia sekä Oy Hacklin Ltd:n ja Suomen vanhimman urheiluseuran BSF:n historiikit.


title: Risto Ennekari

text: Porin Reposaaressa syntynyt, mutta pääosin Helsingissä jo 1960-luvulta asti asunut Ennekari on myös yksi Pori Jazzin perustajista yhdessä muun muassa Jyrki Kankaan, Risto Hannulan ja Seppo Hakalan kanssa. Hän on urheiluselostaja Antti Ennekarin isä.


title: British Academy Film Awards 1963

text: Vuoden 1963 British Academy Film Awards -palkinnot, lyhyemmin BAFTA-palkinnot, jaettiin vuoden 1962 parhaille elokuville. Parhaan elokuvan BAFTA-palkinnon voitti David Leanin ohjaama "Arabian Lawrence" (1962).


title: Road Trip: Beer Pong

text: Road Trip: Beer Pong (myös Tien päällä: Kaljapingis) on yhdysvaltalainen vuonna 2009 suoraan videolla julkaistu elokuva ja se on vuonna 2000 julkaistun Road Tripin jatko-osa. DJ Qualls ja Rhoda Griffis olivat mukana myös aiemmassa osassa.


title: Gerry Mulligan

text: Gerald Joseph ”Gerry” Mulligan (6. huhtikuuta 1927 – 20. tammikuuta 1996) oli yhdysvaltalainen jazzmuusikko, -säveltäjä ja -sovittaja. Hänen pääinstrumenttinsa oli baritonisaksofoni, mutta hän soitti myös muun muassa klarinettia ja pianoa.


title: Gerry Mulligan

text: Baritoninsoittonsa ohella Mulligan oli merkittävä cool jazz -aikakauden sovittaja, joka työskenteli muiden muassa Claude Thornhillin, Miles Davisin ja Stan Kentonin kanssa. Mulliganin ja trumpetisti Chet Bakerin pianotonta kvartettia 1950-luvun puolivälistä pidetään yhtenä tärkeimmistä cool jazz -kokoonpanoista.


title: Gerry Mulligan

text:
Gerry Mulligan syntyi Queensissä New Yorkissa. George-isä oli irlantilaissukuinen ja kotoisin Delawaren osavaltiosta, irlantilais-saksalainen äiti Louise oli kotoisin Philadelphiasta. Gerry oli nuorin heidän neljästä pojastaan.
Perhe vaihtoi isän insinöörintyön takia usein asuinpaikkakuntaa. Pian Gerryn syntymän jälkeen suuntana oli Marion, Ohio, jossa poika alkoi viettää aikaa perheen mustan lastenhoitajan kodissa. Rotuerottelun vuosina värilliset muusikot eivät usein päässeet majoittumaan hotelleihin vaan joutuivat turvautumaan yksityismajoitukseen. Lastenhoitajan kodissa nuori Gerry tapasi monia kiertäviä muusikoita ja ihastui myös perheen automaattipianoon, joka soitti rullilta muun muassa Fats Wallerin kappaleita.


title: Gerry Mulligan

text: Perhe muutti sitten isoäidin luo New Jerseyyn, sieltä Chicagoon ja edelleen Michiganin Kalamazoohon, jossa Gerry-poika meni katoliseen kouluun. Siellä hän alkoi soittaa klarinettia koulun vastaperustetussa orkesterissa. Hänen kerrotaan yrittäneen tehdä koulussa sovitusta Richard Rodgersin laulusta ”Lover”, mutta eräs nunnista takavarikoi nuotit kappaleen arveluttavan nimen takia.


title: Gerry Mulligan

text: 14 vuoden iässä Gerry Mulligan muutti perheineen ensin Detroitiin ja sieltä Pennsylvanian Readingiin. Siellä hän alkoi ottaa klarinettitunteja tanssimuusikko Sammy Correntilta, joka myös kannusti poikaa sovitusten tekoon. Mulligan liittyi itsekin tanssiyhtyeeseen soittamaan saksofonia. Perheen seuraava osoite oli läheinen Philadelphia, jonka katoliseen poikakouluun Mulligan oli mukana kokoamassa isoa orkesteria ja alkoi tehdä sille sovituksia. 16-vuotiaan nuorukaisen sovitustaidot kantautuivat paikallisen radioaseman omistajan korviin, ja tämä pyysi Mulligania tekemään sovituksia radioasemansa vakioyhtyeelle.


title: Gerry Mulligan

text: Mulligan jäi pois high schoolista viimeisen vuoden aikana päästäkseen kiertueelle häntä silloin työllistäneen yhtyeen kanssa. Hän tarjoutui töihin orkesterinjohtaja Tommy Tuckerille, joka ei tarvinnut puhaltajaa mutta kiinnostui Mulliganin sovitustaidoista ja pestasi tämän kirjoittamaan pari kolme sovitusta viikossa sadan dollarin viikkopalkalla. Kolmen kuukauden pestin jälkeen Tucker kehotti Mulligania etsiytymään yhteistyöhön jonkin ”vähemmän kesyn” orkesterin kanssa.


title: Gerry Mulligan

text: Mulligan muutti New Yorkiin tammikuussa 1946 ja sai paikan yhtenä rumpali Gene Krupan bebop-tyylisen yhtyeen sovittajana. Mulliganin Krupalle tekemiä sovituksia ovat ”Birdhouse”, ”Disc Jockey Jump” sekä sovitus kappaleesta ”How High the Moon”, jossa Mulligan lainaa samaan jazzstandardiin perustuvaa Charlie Parkerin ”Ornithologya”.


title: Gerry Mulligan

text: Seuraava sovitustyönantaja oli Claude Thornhillin orkesteri, jossa silloin tällöin tarvittiin myös soittoapua. Thornhillille sovitti myös Gil Evans, jonka kanssa Mulligan alkoi asuintoveriksi Manhattanin läntisellä 55. kadulla. Asunnosta tuli uutta jazztyyliä kehittävien muusikoiden suosittu hengailupaikka.


title: Gerry Mulligan

text: Syyskuussa 1948 Miles Davis muodosti yhdeksänmiehisen yhtyeen, joka alkoi soittaa Mulliganin, Evansin ja pianisti John Lewisin sovituksia. Alkuperäiseen nonettiin kuuluivat Davis trumpetissa, Mulligan baritonisaksofonissa, Mike Zwerin pasuunassa ja Lee Konitz alttosaksofonissa. Käyrätorvea soitti Junior Collins, tuubaa Bill Barber, pianoa John Lewis, bassoa Al McKibbon ja rumpuja Max Roach.


title: Gerry Mulligan

text: Yhtye esiintyi vain muutamia kertoja: pari viikkoa Royal Roost -jazzklubilla, pari iltaa Clique Clubilla – mutta seuraavien parin vuoden aikana Miles Davis vaihtoi nonettinsa kokoonpanoa kolmasti ja levytti 12 singlejulkaisuiksi tarkoitettua kappaletta. Capitol Records -yhtiö kokosi ne lopulta albumiksi "Birth of the Cool". Mulliganin sävellyksiä ja sovituksia sen kappaleista olivat ”Rocker”, ”Venus de Milo” ja ”Jeru”. Sen ohella hän vastasi kappaleiden ”Deception”, ”Godchild” ja ”Darn That Dream” sovituksista. Davisin, Konitzin ja Barberin ohella Mulligan myös soitti levyn jokaisella raidalla. Albumi sai viileän vastaanoton, mutta on sittemmin nostettu yhdeksi West Coast jazz -tyylin merkkipaaluksi, vaikka se syntyikin Yhdysvaltain itärannikolla.


title: Gerry Mulligan

text: Davisin nonetin ohella Mulligan soitti ja teki sovituksia myös pasunisti Kai Windingin kokoonpanossa. Syyskuussa 1951 Mulligan levytti ensimmäisen sooloalbuminsa "Mulligan Plays Mulligan". Seuraavana keväänä hän lähti etsimään parempia työtilaisuuksia Los Angelesista naisystävänsä, pianisti Gail Maddenin kanssa. Mulligan alkoi tehdä sävellyksiä ja sovituksia Stan Kentonin orkesterille. Helppojen tanssimusiikkisovitusten ohella Mulligan kirjoitti kokoonpanolle sävellykset ”Walking Shoes” ja ”Young Blood”, joita pidetään hyvinä esimerkkeinä hänen kontrapunktia hyödyntävästä sävellystyylistään.


title: Gerry Mulligan

text: Kentonille tekemänsä työn ohella Mulligan alkoi esiintyä The Haig -jazzklubilla, jossa tutustui nuoreen trumpetistiin nimeltä Chet Baker. He alkoivat tehdä klubilla yhteisiä äänityksiä, mutteivät olleet aluksi tyytyväisiä tuloksiin. Klubilta vietiin flyygelikin pois, jolloin Mulligan päätti kokeilla kvartettikokoonpanoa ilman pianoa, rytmisektiona vain Bob Whitlock bassossa ja Chico Hamilton rummuissa. Bakerin melodinen trumpetinsoitto sopi hyvin yhteen Mulliganin soittotyylin kanssa ja vapautti heidät improvisoimaan kontrapunktiin perustuvia sävelkuvioita ilman pianon pakottamia jäykkiä sointurakenteita. Erilaisista taustoistaan huolimatta – Mulligan oli klassisen musiikkikoulutuksen saanut newyorkilainen, Baker taas vaistonvaraisesti soittava Oklahoman poika – nämä kaksi kehittivät erittäin läheisen henkisen yhteyden. Heidän keikkansa The Haigissa myytiin pian loppuun, ja syksyllä 1952 tehdyt levytykset menestyivät nekin erinomaisesti.


title: Gerry Mulligan

text: Sekä Mulliganista että Bakerista oli kehittynyt monien muiden muusikoiden tavoin heroinisteja, ja Mulligan joutui puoleksi vuodeksi vankeuteen huumerikoksista. Sillä välin Chet Baker sai lyyrisen trumpetinsoittonsa, komean ulkonäkönsä ja pehmeän laulutyylinsä avulla oman soolouransa niin hyvään alkuun, että kieltäytyi jatkamasta yhdessä Mulliganin kanssa tämän vapauduttua. Muutamia poikkeuksia toki tapahtui, mutta heidän tiensä alkoivat erota Mulliganin päästessä vähitellen irti huumeista, kun taas Bakerin uraa päihdeongelmat haittasivat loppuun asti.


title: Gerry Mulligan

text: Mulligan jatkoi pianottoman kvartetin formaattia pasunisti Bob Brookmeyerin kanssa, joskin molemmat soittivat lavalla toisinaan myös pianoa. Tämä kokoonpano oli pohjana Mulliganin musisoinnille 1950-luvun loppuun asti. Toisinaan mukaan otettiin trumpetisteista Jon Eardley tai Art Farmer, saksofonisteista Zoot Sims, Al Cohn tai Lee Konitz sekä laulusolistiksi Annie Ross.


title: Gerry Mulligan

text: Tämän lisäksi Mulligan vieraili erityisesti eri jazzfestivaaleilla toinen toistaan nimekkäämpien jazzmuusikoiden kokoonpanoissa. Heihin kuuluivat Paul Desmond, Duke Ellington, Ben Webster, Johnny Hodges, Jimmy Witherspoon, André Previn, Billie Holiday, Marian McPartland, Louis Armstrong, Count Basie, Stan Getz, Thelonious Monk, Fletcher Henderson, Manny Albam, Quincy Jones, Kai Winding, Miles Davis jaDave Brubeck.


title: Gerry Mulligan

text: Keväällä 1960 Mulligan muodosti ensimmäisen ”Concert Jazz Band” -kokoonpanonsa, tavoitteena hyödyntää omia big band -sovituksiaan hieman pienemmillä kokoonpanoilla. Ydinryhmä muodostui kuudesta vaskipuhaltimesta, kuudesta saksofonista, basistista ja rumpalista. Yhtye levytti 1961 albumin, jossa laulusolistina toimi Mulliganin läheinen ystävä Judy Holliday. Yhtye teki pitkiä kiertueita ja levytti vuoden 1964 loppuun mennessä yhteensä viisi albumia Verve-levymerkille.


title: Gerry Mulligan

text: Mulligan työskenteli 1960-luvulta kuolemaansa asti etupäässä pienissä kokoonpanoissa, kuten Gerry Mulligan / Dave Brubeck Quartet vuosina 1967–1973. Vuonna 1971 Mulligan palasi big band -musiikin pariin albumilla "The Age of Steam". 1970-luvulla hän esiintyi Charles Mingusin kanssa. The Concert Jazz Band herätettiin uudelleen eloon 1978, ja se jatkoi kiertuetoimintaa 1980-luvun puolelle.


title: Gerry Mulligan

text: Mulligan levytti toisinaan myös jousiorkesterin kanssa, kuten vuonna 1959 kapellimestari André Previnin johdolla ja vuonna 1965 albumilla "Gerry Mulligan Quintet and Strings". Toukokuussa 1970 hän oli mukana toteuttamassa Dave Brubeckin oratoriota "The Light in the Wilderness" kapellimestari Erich Kunzelin ja Cincinnatin sinfoniaorkesterin kanssa. Vuonna 1974 Mulligan levytti Milanossa argentiinalaisen tangon mestarin Astor Piazzollan kanssa.


title: Gerry Mulligan

text: 1970–1980-luvuilla Mulligan pyrki rakentamaan sinfoniaorkesterille soveltuvaa baritonisaksofoniohjelmistoa. Tilausteoksina syntyivät Frank Proton saksofonikonsertto Cincinnatin orkesterille 1973, Harry Freedmanin saksofonikonsertto Kanadan CBC-yhtiön orkesterille 1977 ja Freedmanin pastissi "The Sax Chronicles" Mulliganin melodioista 1984. Vuonna 1982 New Yorkin Filharmonikkojen kapellimestari Zubin Mehta kutsui Mulligan soittamaan sopraanosaksofonia Maurice Ravelin "Bolérossa".


title: Gerry Mulligan

text: Vuonna 1984 Mulligan toimi solistina New American Orchestran kantaesityksessä Patrick Williamsin teoksesta "Spring Wings" ja toteutti ensimmäisen oman orkesteriteoksensa "Entente for Baritone Saxophone and Orchestra" Venetsiassa.


title: Gerry Mulligan

text: Mulligan teki 1980-luvulla yhteistyötä sinfonia- ja kamariorkesterien kanssa myös muun muassa Tel Avivissa, Houstonissa, Tukholmassa ja New Yorkissa.


title: Gerry Mulligan

text: Vuonna 1988 Mulligan oli kutsuttuna Glasgow’n kansainvälisen jazzfestivaalin residenssisäveltäjäksi, mistä yhteistyöstä syntyi teos "The Flying Scotsman". Vuonna 1991 Mulliganin oli tarkoitus tehdä Miles Davisin kanssa uusia versioita vuoden 1949 "Birth of the Cool" -albumin musiikista, mutta Davisin yllättäen kuoltua hänen paikalleen otettiin Art Farmer. Albumi "Re-Birth of the Cool" julkaistiin 1992.


title: Gerry Mulligan

text: Mulliganin viimeiseksi esiintymiseksi jäi konsertti SS Norway -risteilyaluksella 9. marraskuuta 1995. Mulligan kuoli kotonaan Connecticutin osavaltion Darienissa pari kuukautta myöhemmin polvileikkauksen komplikaatioihin.


title: Gerry Mulligan

text: 1950-luvulla Gerry Mulligan oli naimisissa sanoittaja Lew Brownin tyttären Arlynen kanssa, ja avioliitosta syntyi poika Reed. Mulliganilla oli 1960-luvun alussa suhde näyttelijä Judy Hollidayn kanssa. Tämän kuoltua 1965 Mulligan seurusteli näyttelijä Sandy Dennisin ja pianisti Suezenne Fordhamin kansa, kunnes 1974 tapasi Milanossa toisen vaimonsa, italialaiskreivitär Franca Rota Borghini Baldovinettin, joka työskenteli lehtikuvaajana ja -toimittajana.


title: Golden Globe 1963

text: Golden Globe 1963 oli 20. kertaa järjestetty Golden Globe -palkintogaala, jossa palkittiin vuoden 1962 parhaat elokuvat. Palkintogaala järjestettiin 5. maaliskuuta 1963.


title: Golden Globe 1963

text: Parhaan draamaelokuvan Golden Globen voitti David Leanin ohjaama "Arabian Lawrence" (1962).


title: Antti Ennekari

text: Antti Ennekari (s. 18. elokuuta 1981) on suomalainen urheilutoimittaja ja -selostaja, joka työskentelee Yleisradion urheilutoimituksessa.


title: Antti Ennekari

text: Ennekari on erikoistunut selostamaan jalkapalloa ja kuuluu Urheiluruudun vakituisiin toimittajiin. Hän on selostanut muun muassa jalkapallon Mestarien liigaa, MM-kilpailut 2010, EM-kilpailut 2012 sekä naisten EM-kilpailut 2013. Antti Ennekari pelaa myös itse jalkapalloa. Kaudella 2013 hän edusti kolmanneksi korkeimmalla sarjatasolla Kakkosessa pelaavaa FC POHUa. Hänen isänsä on tietokirjailija Risto Ennekari.


title: Viherbasiliski

text: Viherbasiliski eli harjabasiliski eli vihreä basiliski ("Basiliscus plumifrons") on keskiamerikkalainen liskolaji.


title: Viherbasiliski

text: Viherbasiliski on yksi näyttävimpiä liskoja. Aikuisilla urospuolisilla vihreillä basiliskeillä on evämäiset "heltat" selässä ja hännässä sekä päässä kaksi. Pohjaväri liskoilla on vihreä, joka vaihtelee tummasta vaaleaan. Aika usein kyljissä on sinisiä täpliä ja mustia juovia, jotka kulkevat pystysuunnassa. Iiriksen väri on keltaoranssi. Aikuiset urokset kasvavat reilun 70 cm:n pituisiksi häntä mukaan lukien. Aikuiset naaraat ovat useita senttejä lyhyempiä.


title: Viherbasiliski

text: Lajia tavataan Hondurasissa, Panamassa, Costa Ricassa ja Nicaraguassa.


title: Viherbasiliski

text: Viherbasiliski on itse asiassa sekasyöjä, mutta se syö pääasiassa hyönteisiä (sirkkoja, vahakoisia, jauhomatoja), mutta myös makeita hedelmiä ja pieniä selkärankaisia.


title: Viherbasiliski

text: Costa Ricassa vihreää basiliskia pidetään pelottavana, koska paikalliset intiaanit uskovat sen olevan yliluonnollinen olio, joka on useamman eri eläimen sekasikiö. Jos otus nähdään jonkun ihmisen lähellä, se tietää kyseisen henkilön kuolemaa. Oikeasti tämä eläin on täysin harmiton.


title: Löppösenluolan kalliomaalaus

text: Löppösenluolan kalliomaalaus sijaitsee sijaitsee Valkealassa Kouvolassa. Se on Repoveden kaakkoisrannalla olevan luolamaisen muodostelman vieressä Repoveden kansallispuistossa. Kalliomaalaus on suttaantunut ja sään kuluttama ja siitä erottuu ainakin kämmenen painauma. Maalauksen löysivät Pekka Sarvas ja Jussi-Pekka Taavitsainen vuonna 1974.


title: Löppösenluolan kalliomaalaus

text: Maalauskohde sijaitsee Repoveden itärannalla Ruskiasalmen äärellä kohdassa, missä veteen putoaa Ruskiakallion jyrkänne. Kallion kyljessä on pieni puoliluolla, jonka mukaan paikkaa kutsutaan myös Löppösen luolaksi. Maalaus on tehty luolan suuaukon lähelle vasemmalle noin 2,3 metriä järven vedenpinnan yläpuolelle. Maalattu kallio aukeaa tällä kohtaa lounaaseen.


title: Löppösenluolan kalliomaalaus

text: Maalauksen yleisilme on hyvin vaalea ja suttaantunut. Sutun joukosta voidaan erottaa joitakin viivoja ja kaaria, mutta joukosta erottuu vain pari kolme tunnistettavaa kuviota. Selkein kuvio on nelisormisen kämmenen painauma, jonka löytää aivan kalliohalkeaman vierestä. Kämmen yläpuolelle on väritetty vinoon tasalevyinen värialue, joka on voinut olla suttaantunut tai moneen kertaan maalattu kohta. Alueen oikealla puolella on hahmotettavissa eläin, mutta sen selkeys on jo menetetty.


title: Löppösenluolan kalliomaalaus

text: Halkeaman alapuolella on laajempi punavärin värjäymä, jossa on joitakin tummempia alueita. Värjäymän vasemmassa alaosassa erottuu katkelma ihmishahmosta, mutta sen pituudesta ei voi olla varma. Pekka Kivikäs on löytänyt siitä myös hirveä esittävä katkelman. Hän on löytänyt myös kallion kärjestä jälkiä kalliomaalauksesta.


title: Löppösenluolan kalliomaalaus

text: Koska luolamainen aukko on toiminut veneilijöille pysähdys- ja suojapaikkana, on luonnollista, että sen liepeillä on monenlaista toimintaa. Puna-alueen päälle on tehty hankaamalla tai kaivertamalla tekstiä ja kuvioita. Osa niistä sijaitsevat tunnistettavien kuvioiden lähellä. Eräässä kohtaa on päivämääräkin, joka viittaa aikaan ennen maalauksen löytymisen. Nuotion nokisavut ovat vaikuttaneet maalauskallioon omalla tavallaan.


title: Löppösenluolan kalliomaalaus

text: Monissa valokuvissa on kalliolla nähtävissä ihmisen kasvot eli sillä on antropomorfinen muoto. Monillä maalatuilla kallioilla tai siirtolohkareilla on havaittu tämäntapainen ominaisuus. Se ilmenee silloin, kun katselukulma on sopiva ja auringonvalon aiheuttamat varjot sattuvat sopivasti. Löppösenluolan maalauskalliossa kasvot näkyvät järveltä lännen suunnasta ja tunnistettavat piirteet liittyvät kallion halkeamiin. Voidaan ajatella, että sekä kasvonpiirteet että suojaisa puoliluola ovat olleet kimmokkeet maalat kalliota muinaisina aikoina.


title: Löppösenluolan kalliomaalaus

text: Perimätiedon mukaan olisi 1800-luvun lopussa tai 1900-luvun alussa puoliluolassa elännyt erakko, jonka sukunimen mukaan sitä edelleen kutsuttaisiin Löppösenluolaksi. Toisen tiedon mukaan luolan löysi kouvolalainen veturinkuljettaja Ludwig Löppönen. Hän käytti sitä useiden vuosien ajan kesäpaikkanaan kalastusreissuilla, joskus perheensäkin kanssa. Hänen mukaansa paikkaa kutsutaan edelleenkin Löppösenluolaksi.


title: László Csatáry

text: László Csatáry (4. maaliskuuta 1915 Mány, Itävalta-Unkari – 10. elokuuta 2013 Unkari) oli unkarilainen poliisi, jota syytettiin osallisuudesta holokaustiin toisen maailmansodan aikana. Hänen väitetään avustaneen 15 700 juutalaisen karkotusta Auschwitzin keskitysleiriin vuonna 1944.


title: László Csatáry

text: Csatáry työskenteli vanhempana konstaapelina Unkarin Tšekkoslovakialta miehittämässä Košicessa (nykyisin Slovakiaa). Vuonna 1948 hänet tuomittiin poissaolevana Tšekkoslovakiassa kuolemaan. Hän oli paennut Kanadaan, jossa hän työskenteli taidekauppiaana vuoteen 1995. Paljastuttuaan hän menetti Kanadan kansalaisuuden, ja hän pakeni Unkariin.


title: László Csatáry

text: Csatáry löytyi heinäkuussa 2012 Unkarin pääkaupungista Budapestista. Sotarikoksista epäiltyjä etsivän Simon Wiesenthal -keskuksen mukaan hän oli asunut viimeiset 17 vuotta Budapestissa täysin avoimesti. Esimerkiksi posti tuli hänelle kotiin oikealla nimellä.


title: László Csatáry

text: 98-vuotias Csatáry asetettiin syytteeseen kesäkuussa 2013 osallisuudesta yli 10 000 juutalaisen karkottamiseen keskitysleirille toisen maailmansodan aikana. Csatáry itse kiisti syytteet. Hän kuoli elokuussa 2013 keuhkokuumeeseen ennen oikeudenkäyntiä.


title: Paras miestulokas (Golden Globe)

text: Paras miestulokas oli yksi Golden Globe -palkinnon sarjoista. Palkinto myönnettiin 1948–1983. Vuosina 1954–1965 palkinto myönnettiin useille henkilöille.


title: Parhaan miessivuosan Golden Globe -palkinto

text: Parhaan miessivuosan Golden Globe on yksi palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1943. Viisi henkilöä on voittanut palkinnon kahdesti: Richard Attenborough, Edmund Gwenn, Martin Landau, Edmond O’Brien ja Christoph Waltz.


title: Parhaan brittiläisen käsikirjoituksen Bafta-palkinto

text: Paras brittiläinen käsikirjoitus oli yksi British Academy Film Awards -palkinnon sarjoista. Palkinto myönnettiin vuosina 1954–1967.


title: Ray Henderson

text: Ray Henderson (alk. Raymond Brost, 1. joulukuuta 1896 Buffalo – 31. joulukuuta 1970 Greenwich) oli yhdysvaltalainen lauluntekijä. Hänet tunnetaan parhaiten yhteistyöstään Buddy DeSylvan ja Lew Brownin kanssa 1920-luvulla.


title: Ray Henderson

text: Henderson opiskeli konservatoriossa Chicagossa ja muutti opintojensa jälkeen New Yorkiin työskentelemään sovittajana ja vaudeville-pianistina. Ensimenestyksensä säveltäjänä hän sai vuonna 1923 kappaleella ”That Old Gang of Mine” (san. Billy Rose ja Mort Dixon). Vuonna 1925 hän teki Sam Lewisin ja Joe Youngin kanssa kappaleet ”Five Foot Two, Eyes of Blue” ja ”I’m Sitting on Top of the World”, joista molemmista tuli merkittäviä hittejä.


title: Ray Henderson

text: Vuonna 1925 Henderson aloitti yhteistyön Lew Brownin ja Buddy DeSylvan kanssa. DeSylva sanoitti Hendersonin kappaleen ”Alabamy Bound”, ja Brownin ensimmäinen yhteinen kappale Hendersonin kanssa oli ”Don’t Bring Lulu”, jonka sanoittamiseen osallistui myös Billy Rose. Ensimmäinen Broadway-näytelmä, johon Henderson, Brown ja DeSylva tekivät musiikin, oli "George White’s Scandals of 1925", joka ei kuitenkaan menestynyt mainittavasti. Vuoden 1927 "Good News" -näytelmään miehet tekivät myös käsikirjoituksen, ja se menestyi huomattavasti paremmin. Produktio sai yhteensä 557 esityskertaa Broadwaylla. Näytelmään kuuluivat menestyskappaleet ”The Birth of the Blues” ja ”Black Bottom”. Myös kolmikon kolme seuraavaa musiikkikomediaa, "Hold Everything!" (1928), "Following Thru" (1929) ja "Flying High" (1930) olivat menestyksiä.


title: Ray Henderson

text: Henderson, Brown ja DeSylva muuttivat vuonna 1929 Hollywoodiin ja perustivat elokuvatuotantoyhtiön. Heidän ensimmäinen elokuvamusikaalinsa oli "Sunnyside Up" (1929). He tekivät elokuvaan musiikin ja käsikirjoituksen ja osallistuivat elokuvan tuottamiseen. Seuraavan vuoden "Yllätyksiä v. 1980" (engl. "Just Imagine") oli kuitenkin pettymys, ja DeSylva päätti irtautua yhteistyöstä Hendersonin ja Brownin kanssa jatkaakseen uraansa Hollywoodissa elokuvatuottajana.


title: Ray Henderson

text: Henderson ja Brown palasivat New Yorkiin, jossa he tekivät musiikkia Broadway-näytelmiin "George White’s Scandals of 1931", "Hot-Cha!" ja "Strike Me Pink". Brownin palattua Hollywoodiin vuonna 1934 Henderson työskenteli muiden sanoittajien kanssa ja teki edelleen musiikkia sekä Broadwaylle että elokuvamusikaaleihin. Hän teki kappaleita muun muassa Ted Koehlerin, Jack Yellenin, Mort Dixonin, Sam M. Lewisin ja Irving Caesarin kanssa.


title: Ray Henderson

text: Ray Hendersonin ura säveltäjänä jatkui 1950-luvulle. Hänen viimeiseksi Broadway-tuotannokseen jäi vuoden 1943 uusintaversio "Ziegfeld Follies" -revyysarjasta. Michael Curtiz ohjasi vuonna 1956 Hendersonin, Brownin ja DeSylvan urasta kertovan elokuvan "Kaikki riippuu sinusta".


title: Ray Henderson

text: Henderson kuoli Greenwichissa, Connecticutissa vuonna 1970. Samana vuonna hänet valittiin DeSylvan ja Brownin ohella Songwriters Hall of Fameen.


title: Ray Henderson

text: Luettelo alkuperäisistä musikaalinäytelmistä, joiden pääasiallinen säveltäjä Ray Henderson oli.


title: Puuvaunu

text: Puuvaunut eli puukoriset matkustajavaunut, olivat VR:n käytössä rautatien alkuajoilta aina 1980-luvun loppupuolelle asti pikajunissa ja paikallisjunissa. Niiden seuraajat olivat teräsrakenteiset pikajunavaunut eli niin kutsutut siniset vaunut.


title: Puuvaunu

text: 1930–1950-luvuilla tehdyt puuvaunut olivat neliakselisia ja pääasiassa 1. ja 2. luokan päivävaunuja, 2. luokan lähiliikenteen vaunuja, 1. ja 2. luokan makuuvaunuja ja 2. luokan konduktöörivaunuja. Liikenteessä oli myös postivaunuja. Tämä sama puuvaunun muotoilu, varsinkin katossa, on ollut käytössä 1920-luvulta asti. Pyöreä kattomuoto kerää vähemmän lunta. Aiemmissa puuvaunuissa oli erityyppisiä kattomuotoja.


title: Puuvaunu

text: VR:n kauko- ja paikallisliikenteen kalusto koostui vielä 1950-luvun alussa enimmäkseen puuvaunuista. Ainoastaan kiitojunat olivat alumiiniverhoiltuja ja teräsalustaisia. Paikallisliikenteessä käytettiin 1950-luvun lopulla kiskobusseja yhä enemmän.


title: Puuvaunu

text: 1960-luvulle tultaessa puuvaunuja oli käytössä 1 130 kpl, ja ensimmäinen 15 kpl erä uusia teräsrakenteisia vaunuja tuli kaukoliikenteeseen. Junat alkoivat koostua eri vaunutyypeistä. Muun maan paikallisliikenteessä kiskobussit korvasivat puuvaunujunat, pääkaupunkiseudulla käytettiin kiskobusseja ja veturivetoisia puuvaunujunia. Sitä mukaa kuin teräsvaunut korvasivat puuvaunuja, niiden käyttö muuttui lisävaunuiksi ruuhkahuippujen tasaamiseen viikonloppuina ja loma-aikoina.


title: Puuvaunu

text: Puuvaunuja käytettiin paikallis- ja kaukojunissa sekä yöjunien makuuvaunuissa lisävaunuina 1980-luvun loppupuolelle asti. Puisia konduktöörinvaunuja käytettiin yleisesti 1980-luvun kaukojunissa, koska kaikkiin juniin ei riittänyt teräksisiä vaunuja. Kiskobussi eli lättähattukaluston romuttaminen 1980-luvulla aiheutti tietyillä reiteillä sen, että niitä ajettiin muutaman vuoden ajan pelkillä puuvaunuilla, ennen kuin liikenne lopetettiin kokonaan.


title: Puuvaunu

text: Helsingin paikallisliikenteen käyttöön tehdyissä puuvaunuissa oli kahdet vierekkäiset ovet. 1930-luvulla valmistettua kaksiakselista puuvaunusarjaa käytettiin 1960-luvulle asti Porvoon junissa. Viimeiset neliakseliset lähiliikennevaunut olivat käytössä vuoden 1987 kevääseen asti. Ne korvattiin teräksisillä tummanpunaisilla lähiliikennevaunuilla.